**Dôvodová správa**

**B. Osobitná časť**

**K § 1**

 Pôsobnosťou navrhovaného nariadenia vlády je upravovať poskytovanie podpory na intervencie v sektore ovocia a zeleniny a na intervencie v sektore ďalších vybraných výrobkov, ako aj upravovať niektoré dodatočné podmienky pre uznávanie právnických osôb ako organizácií výrobcov buď ovocia a zeleniny alebo ďalších vybraných výrobkov v určitom sektore, združení organizácií výrobcov buď ovocia a zeleniny alebo ďalších vybraných výrobkov v určitom sektore, alebo skupín výrobcov buď ovocia a zeleniny alebo ďalších vybraných výrobkov v určitom sektore.

**K § 2**

Na účely navrhovaného nariadenia vlády sa vymedzuje aj pojem „vedľajší produkt“, a to ako produkt vyprodukovaný pri zámernej produkcii iného produktu (ďalej len „vedľajší produkt“). Napríklad taká srvátka, ako mliečny výrobok uvedený v riadku tabuľky uvedenej v časti XVI prílohy I k nariadeniu (EÚ) č. 1308/2013 označenom číselným kódom položky nomenklatúry tovaru ustanovenej Európskou komisiou 0404, je v tomto význame vedľajším produktom pri výrobe syru alebo tvarohu, ako mliečnych výrobkov uvedený v riadku tabuľky uvedenej v časti XVI prílohy I k nariadeniu (EÚ) č. 1308/2013 označenom číselným kódom položky nomenklatúry tovaru ustanovenej Európskou komisiou 0406. Toto vymedzenie pojmu je na účely navrhovaného nariadenia vlády potrebné vo vzťahu k ustanoveniu cieľov intervencií buď v sektore ovocia a zeleniny alebo v určitom sektore ďalších vybraných výrobkov, na ktoré možno podľa navrhovaného nariadenia vlády schvaľovať poskytnutie podpory a na ktorých vykonávanie možno túto podporu poskytnúť. Jedná sa totiž o ciele vybrané z čl. 46 nariadenia (EÚ) 2021/2115, ktorých formulácia pojem „vedľajší produkt“ používa práve vo vymedzovanom význame, a nie vo význame všeobecne vymedzenom vnútroštátnym právom Slovenskej republiky v § 2 ods. 4 zákona č. 79/2015 Z. z. o odpadoch a o zmene a doplnení niektorých zákonov v znení zákona č. 460/2019 Z. z.

 Pojem „oprávnené výdavky“ sa na účely navrhovaného nariadenia vlády vymedzuje ako výdavky vynaložené v súlade so zásadami hospodárnosti, efektívnosti a účinnosti podľa čl. 33 ods. 1 písm. a) až c) nariadenia Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (*Ú. v. EÚ L 193 30.7.2018*) a podľa § 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 323/2007 Z. z., na pokrytie ktorých alebo na pokrytie časti ktorých možno podporu poskytnúť podľa osobitných predpisov, teda na pokrytie ktorých alebo na pokrytie časti ktorých možno podporu poskytnúť z vecného hľadiska podľa príslušných aktov Európskej únie, a to konkrétne podľa nariadenia (EÚ) 2021/2115 v platnom znení a delegovaného nariadenia (EÚ) 2022/126 v platnom znení. V nariadení (EÚ) 2021/2115 takéto výdavky vymedzuje článok 86, a v delegovanom nariadení (EÚ) 2022/126 v platnom znení ich vymedzuje článok 18, články 22 až 25 a príloha III. V ďalšom texte sa pojem „oprávnené výdavky“ používa vo význame vymedzenom v tomto odstavci.

**K § 3**

Organizácie výrobcov, združenia organizácií výrobcov alebo skupiny výrobcov sú podľa vnútroštátneho práva Slovenskej republiky právnickými osobami, hoci podľa práva Európskej únie sa môže jednať aj o „jasne vymedzené časti právnických osôb“. Z pohľadu práva Slovenskej republiky sa však vždy jedná o právnické osoby, a aj keby činnosti organizácie výrobcov, združenia organizácií výrobcov alebo skupiny výrobcov vykonával len určitý organizačný útvar právnickej osoby bez vlastnej právnej subjektivity. Uznanie takejto organizácie výrobcov, združenia organizácií výrobcov alebo skupiny výrobcov by sa totiž vzťahovalo na celú túto právnickú osobu, pretože tá má právnu subjektivitu. V navrhovanom nariadení vlády sa pojmy „organizácia výrobcov“, „združenie organizácií výrobcov“ a „skupina výrobcov“ používajú hlavne vo význame takej organizácie výrobcov, takého združenia organizácií výrobcov alebo takej skupiny výrobcov, ktorú má ako túto organizáciu výrobcov, toto združenie organizácií výrobcov alebo túto skupinu výrobcov uznávať Ministerstvo pôdohospodárstva a rozvoja vidieka Slovenskej republiky (ďalej len „ministerstvo pôdohospodárstva“), hoci organizáciu výrobcov, združenie organizácií výrobcov alebo skupinu výrobcov môže mať ako túto organizáciu výrobcov, toto združenie organizácií výrobcov alebo túto skupinu výrobcov uznávať aj orgán verejnej moci iného členského štátu Európskej únie. V navrhovanom nariadení vlády sa pojem „organizácia výrobcov“ používa aj v širšom význame, nakoľko združenie organizácií výrobcov, ktoré má ako toto združenie organizácií výrobcov podľa práva Európskej únie uznávať ministerstvo pôdohospodárstva, môže mať ako člena aj organizáciu výrobcov, ktorú má ako túto organizáciu výrobcov podľa práva Európskej únie uznávať orgán verejnej moci iného členského štátu Európskej únie. Takéto združenia organizácií výrobcov sa podľa čl. 2 písm. b) delegovaného nariadenia Komisie (EÚ) 2016/232 z 15. decembra 2015, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o určité aspekty spolupráce výrobcov (Ú. v. EÚ L 44, 19.2.2016) označujú ako „nadnárodné“.

Keďže členom organizácie výrobcov alebo skupiny výrobcov môže byť aj iná osoba ako výrobca poľnohospodárskych výrobkov, ako táto organizácia výrobcov alebo ako táto skupina výrobcov ktorých je táto organizácia výrobcov alebo ako táto skupina výrobcov uznaná, na účely navrhovaného nariadenia vlády sa pojmy „spoločník alebo člen“ organizácie výrobcov alebo skupiny výrobcov legislatívnou skratkou vymedzujú len ako taký spoločník alebo člen tejto organizácie výrobcov alebo tejto skupiny výrobcov poľnohospodárskych výrobkov, ktorý je výrobcom týchto poľnohospodárskych výrobkov. Touto legislatívnou skratkou sa tento pojem „spoločník alebo člen“ organizácie výrobcov alebo skupiny výrobcov konkrétne vymedzuje len ako „výrobný člen“ tejto organizácie výrobcov alebo skupiny výrobcov. Na účely splnenia tejto podmienky postačuje, aby bol tejto spoločník alebo člen výrobcom jedného poľnohospodárskeho výrobku, ako organizácia výrobcov alebo ako skupina výrobcov ktorých je táto organizácia výrobcov alebo táto skupina výrobcov uznaná.

Obdobne, keďže členom združenia organizácií výrobcov môže byť aj iná osoba ako organizácia výrobcov poľnohospodárskych výrobkov, ako toto združenie organizácií výrobcov ktorých je toto združenie organizácií výrobcov uznané, na účely navrhovaného nariadenia vlády sa pojmy „spoločník alebo člen“ združenia organizácií výrobcov legislatívnou skratkou vymedzujú len ako taký spoločník alebo člen tohto združenia organizácií výrobcov poľnohospodárskych výrobkov, ktorý je organizáciou výrobcov týchto poľnohospodárskych výrobkov. Touto legislatívnou skratkou sa tento pojem „spoločník alebo člen“ združenia organizácií výrobcov konkrétne vymedzuje len ako „výrobný spoločník“ tohto združenia organizácií výrobcov. Na účely splnenia tejto podmienky postačuje, aby bol tejto spoločník alebo člen organizáciou výrobcov jedného poľnohospodárskeho výrobku, ako združenie organizácií výrobcov ktorých je toto združenie organizácií výrobcov uznané.

Obdobným spôsobom sa na účely navrhovaného nariadenia vlády tou istou legislatívnou skratkou na pojem „výrobný člen“ vymedzuje pojem „spoločník alebo člen právnickej osoby, ktorá žiada o svoje uznanie ako organizácie výrobcov“, a to ako taký spoločník alebo člen tejto právnickej osoby, ktorá žiada o svoje uznanie ako organizácie výrobcov poľnohospodárskych výrobkov, ktorý je výrobcom týchto poľnohospodárskych výrobkov. Na účely splnenia tejto podmienky postačuje, aby bol tejto spoločník alebo člen výrobcom jedného poľnohospodárskeho výrobku, o svoje uznanie ako organizácie výrobcov ktorých táto právnická osoba žiada. Rovnakú konštrukciu má na účely navrhovaného nariadenia vlády legislatívna skratka pojmu „spoločník alebo člen právnickej osoby, ktorá žiada o svoje uznanie ako skupiny výrobcov“, taktiež na jednoduchý pojem „výrobný člen“, pričom pojem „spoločník alebo člen právnickej osoby, ktorá žiada o svoje uznanie ako združenia organizácií výrobcov“, sa zas na účely navrhovaného nariadenia vlády legislatívnou skratkou na pojem „výrobný spoločník“ vymedzuje ako spoločník alebo člen právnickej osoby, ktorá žiada o svoje uznanie ako združenia organizácií výrobcov určitých poľnohospodárskych výrobkov v určitom sektore, ktorý je organizáciou výrobcov týchto poľnohospodárskych výrobkov.

Z pohľadu vnútroštátneho práva spoločníci tvoria obchodné spoločnosti, a členovia zas tvoria napríklad družstvá alebo pozemkové spoločenstvá. Na účely tejto dôvodovej správy sa pojmy „spoločník alebo člen“ organizácie výrobcov, združenia organizácií výrobcov alebo skupiny výrobcov alebo „spoločník alebo člen“ právnickej osoby, ktorá žiada o svoje uznanie ako organizácie výrobcov, združenia organizácií výrobcov alebo skupiny výrobcov, používa len vo  význame vymedzenom v tomto odstavci.

Vo vzťahu k žiadostiam o schválenie poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov sa ustanovuje poriadkové ustanovenie, že ak právnická osoba podáva žiadosť o svoje uznanie ako organizácie výrobcov, združenia organizácií výrobcov alebo skupiny výrobcov poľnohospodárskych výrobkov buď v sektore ovocia a zeleniny alebo v určitom sektore ďalších vybraných výrobkov v tom istom kalendárnom roku, v ktorom podáva žiadosť o schválenie poskytnutia podpory na intervencie v tom istom sektore, je povinná ju podať najneskôr štyri mesiace pred posledným dňom na podanie tejto žiadosti o schválenie poskytnutia podpory. Podľa čl. 154 ods. 4 písm. a) nariadenia (EÚ) č. 1308/2013 je totiž členský štát Európskej únie povinný uznať právnickú osobu ako organizáciu výrobcov do štyroch mesiacov od predloženia žiadosti o toto uznanie so všetkými potrebnými podkladmi na toto jej uznanie príslušnému orgánu verejnej moci tohto členského štátu. Pri dodržiavaní tohto poriadkového ustanovenia zo strany žiadateľov o schválenie poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov sa teda môže zabezpečiť, že túto žiadosť už budú podávať ako riadne uznané organizácie výrobcov, združenia organizácií výrobcov alebo skupiny výrobcov poľnohospodárskych výrobkov v tomto sektore.

Okrem „hodnoty predávanej produkcie“ (viď § 5 a odôvodnenie § 5) je v navrhovanom nariadení vlády používaný aj pojem „hodnota predajnej produkcie“, ktorým je na účely navrhovaného nariadenia vlády potrebné rozumieť hodnotu produkcie poľnohospodárskych výrobkov v určitom sektore vyprodukovaných

1. organizáciou výrobcov týchto poľnohospodárskych výrobkov alebo jej spoločníkmi alebo členmi vo význame podľa navrhovaného nariadenia vlády, ktoré táto organizácia výrobcov predala v období ustanovenom v navrhovanom nariadení vlády alebo v období, ktoré je na účely uznávania právnických osôb ako organizácií výrobcov určené podľa osobitného predpisu, ako napríklad podľa čl. 8 v nadväznosti na čl. 23 ods. 1 delegovaného nariadenia Komisie (EÚ) 2017/891 z 13. marca 2017, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o sektory ovocia a zeleniny a ovocia a zeleniny spracovaných na poľnohospodárske výrobky zo spracovaného ovocia a zeleniny podľa čl. 1 ods. 2 písm. j) v nadväznosti na časť X prílohy I k nariadeniu (EÚ) č. 1308/2013 (ďalej len „spracované ovocie a zelenina“), a nariadenie Európskeho parlamentu a Rady (EÚ) č. 1306/2013, pokiaľ ide o sankcie, ktoré by sa mali uplatňovať v týchto sektoroch, a ktorým sa mení vykonávacie nariadenie Komisie (EÚ) č. 543/2011 (*Ú. v. EÚ L 138 25.5.2017*) vo vzťahu k uznávaniu právnických osôb ako organizácií výrobcov ovocia a zeleniny,
2. právnickou osobou, ktorá žiada o svoje uznanie ako organizácie výrobcov týchto poľnohospodárskych výrobkov, alebo jej spoločníkmi alebo členmi vo význame podľa navrhovaného nariadenia vlády, ktoré táto právnická osoba predala v období ustanovenom v navrhovanom nariadení vlády, alebo v období, ktoré je na účely uznávania právnických osôb ako organizácií výrobcov určené podľa osobitného predpisu, ako napríklad podľa čl. 8 v nadväznosti na čl. 23 ods. 1 delegovaného nariadenia (EÚ) 2017/891 vo vzťahu k uznávaniu právnických osôb ako organizácií výrobcov ovocia a zeleniny,
3. organizáciou výrobcov týchto poľnohospodárskych výrobkov alebo jej spoločníkmi alebo členmi, ktoré táto organizácia výrobcov mohla predať v období ustanovenom v navrhovanom nariadení vlády, alebo v období, ktoré je na účely uznávania právnických osôb ako organizácií výrobcov určené podľa osobitného predpisu, ako napríklad podľa čl. 8 v nadväznosti na čl. 23 ods. 1 delegovaného nariadenia (EÚ) 2017/891 vo vzťahu k uznávaniu právnických osôb ako organizácií výrobcov ovocia a zeleniny, ak takéto určovanie tejto hodnoty na účely uznávania právnických osôb ako organizácií výrobcov z takéhoto potenciálne možného predaja poľnohospodárskych výrobkov umožňujú akty Európskej únie, konkrétne ustanovenie článku 154 ods. 1 písm. b) nariadenia (EÚ) č. 1308/2013 v platnom znení, alebo
4. právnickou osobou, ktorá žiada o svoje uznanie ako organizácie výrobcov týchto poľnohospodárskych výrobkov, alebo jej spoločníkmi alebo členmi, ktoré táto právnická osoba mohla predať v období ustanovenom v navrhovanom nariadení vlády, alebo v období, ktoré je na účely uznávania právnických osôb ako organizácií výrobcov určené podľa osobitného predpisu, ako napríklad podľa čl. 8 v nadväznosti na čl. 23 ods. 1 delegovaného nariadenia (EÚ) 2017/891 vo vzťahu k uznávaniu právnických osôb ako organizácií výrobcov ovocia a zeleniny, ak takéto určovanie tejto hodnoty na účely uznávania právnických osôb ako organizácií výrobcov z takéhoto potenciálne možného predaja poľnohospodárskych výrobkov umožňujú akty Európskej únie, konkrétne ustanovenie článku 154 ods. 1 písm. b) nariadenia (EÚ) č. 1308/2013 v platnom znení.

Na účely tejto dôvodovej správy sa pojem „hodnota predajnej produkcie“ ďalej používa vo význame vymedzenom v tom odstavci.

 Žiadosť o uznanie právnickej osoby ako organizácie výrobcov, združenia organizácií výrobcov alebo skupiny výrobcov buď ovocia a zeleniny alebo ďalších vybraných výrobkov v určitom sektore musí obsahovať základné identifikačné údaje žiadateľa, a to konkrétne jeho názov, adresu sídla a identifikačné číslo organizácie, a taktiež musí obsahovať údaj o hodnote predajnej produkcie žiadateľa, ak žiada o svoje uznanie ako organizácie výrobcov. Konkrétne sa jedná údaj o hodnote predajnej produkcie buď tohto ovocia a zeleniny alebo týchto ďalších vybraných výrobkov v určitom sektore žiadateľa za jeho bezprostredne predchádzajúce účtovné obdobie, ktoré trvalo najmenej 12 mesiacov.

Prílohou k žiadosti o uznanie právnickej osoby ako organizácie výrobcov, združenia organizácií výrobcov alebo skupiny výrobcov buď ovocia a zeleniny alebo ďalších vybraných výrobkov v určitom sektore musí byť zoznam spoločníkov alebo členov tejto právnickej osoby, s potvrdením o tomto ich členstve. Ak by bol tento žiadateľ napríklad družstvom, tak družstvá vedú zoznam všetkých svojich členov na základe § 228 Obchodného zákonníka v znení zákona č. 19/2007 Z. z. Pokiaľ ide o žiadosť o uznanie právnickej osoby ako združenia organizácií výrobcov ovocia a zeleniny alebo ďalších vybraných výrobkov v určitom sektore, tak prílohou k nej musí byť aj zoznam spoločníkov alebo členov každého jej spoločníka alebo člena, teda zoznam spoločníkov alebo členov každej organizácie výrobcov poľnohospodárskych výrobkov ovocia a zeleniny alebo ďalších vybraných výrobkov v určitom sektore, o svoje uznanie ako združenia organizácie výrobcov ktorých táto právnická osoba touto žiadosťou žiada, taktiež aj s potvrdením o tomto ich členstve. Podľa legislatívnou skratkou vymedzeného významu pojmu „výrobný člen“ organizácie výrobcov sú týmito jej spoločníkmi alebo členmi len výrobcovia tých poľnohospodárskych výrobkov, ako organizácia výrobcov ktorých je táto organizácia výrobcov uznaná, a v prípade právnickej osoby, ktorá o svoje uznanie ako organizácie výrobcov ešte len žiada, sú nimi v zmysle navrhovaného nariadenia vlády taktiež len výrobcovia poľnohospodárskych výrobkov, a to konkrétne tých, o uznanie ako organizácie výrobcov ktorých táto právnická osoba žiada.

Dôležitou prílohou k žiadosti o uznanie právnickej osoby ako organizácie výrobcov, združenia organizácií výrobcov alebo skupiny výrobcov buď ovocia a zeleniny alebo ďalších vybraných výrobkov v určitom sektore je znenie všetkých jej vnútorných predpisov, ktoré nasvedčujú, že táto právnická osoba spĺňa podmienky na toto uznanie, s potvrdením o prijatí týchto vnútorných predpisov touto právnickou osobou. V prípade právnickej osoby, ktorá je družstvom, by k tejto svojej žiadosti priložila originál alebo kópiu notárskej zápisnice o svojej ustanovujúcej schôdzi, na ktorej táto ustanovujúca schôdza schválila jej stanovy, a originál alebo kópiu zápisnice o každej svojej členskej schôdzi, na ktorej tento jej orgán schválil zmenu týchto stanov, prípadne originál alebo kópiu zápisnice o tej svojej členskej schôdzi, na ktorej tento jej orgán schválil jej nové stanovy a originál alebo kópiu zápisnice o každej svojej členskej schôdzi, na ktorej tento jej orgán schválil ich zmenu.

V prípade žiadosti o uznanie právnickej osoby ako združenia organizácií výrobcov buď ovocia a zeleniny alebo ďalších vybraných výrobkov v určitom sektore, ktorá má ako člena právnickú osobu uznanú ako organizáciu výrobcov týchto poľnohospodárskych výrobkov orgánom verejnej moci iného členského štátu Európskej únie, je prílohou k tejto žiadosti aj originál alebo kópia rozhodnutia tohto orgánu verejnej moci o tomto jej uznaní ako takejto organizácie výrobcov.

Poslednou povinnou prílohou k žiadosti o uznanie právnickej osoby ako organizácie výrobcov alebo združenia organizácií výrobcov buď ovocia a zeleniny alebo ďalších vybraných výrobkov v určitom sektore je originál alebo kópia zmluvy, ktorou táto právnická osoba inej osobe v súlade s článkom 155 nariadenia (EÚ) č. 1308/2013 a článkom 3 delegovaného nariadenia (EÚ) 2016/232 (*a v prípade právnickej osoby žiadajúcej o uznanie ako organizácie výrobcov ovocia a zeleniny aj v súlade s článkom 13 ods. 2 a 3 delegovaného nariadenia (EÚ) 2017/891*) zadáva činnosti, ktorých vykonávanie je predmetom činnosti tejto právnickej osoby ako tejto organizácie výrobcov alebo tohto združenia organizácií výrobcov.

 Podľa čl. 154 ods. 1 písm. b) nariadenia (EÚ) č. 1308/2013 v platnom znení je podmienkou pre uznanie právnickej osoby ako organizácie výrobcov minimálny počet jej členov, alebo jej minimálna hodnota predajnej produkcie, prípadne minimálny objem tejto produkcie, pričom tieto minimá stanovuje príslušný členský štát Európskej únie. Minimálny počet spoločníkov alebo členov organizácie výrobcov poľnohospodárskych výrobkov podľa čl. 1 ods. 2 v nadväznosti na prílohu I k nariadeniu (EÚ) č. 1308/2013 v platnom znení (ďalej len „poľnohospodárske výrobky všeobecnej SOPT“), ktoré nie sú produktami rybolovu podľa čl. 5 písm. a) nariadenia (EÚ) č. 1379/2013 (ďalej len „produkt rybolovu“) alebo produktami akvakultúry podľa čl. 5 písm. b) nariadenia (EÚ) č. 1379/2013 (ďalej len „produkt akvakultúry“), je podľa § 10 ods. 3 zákona č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov päť, a minimálny počet spoločníkov alebo členov organizácie výrobcov produktov rybolovu a akvakultúry sú podľa § 10 ods. 4 zákona č. 491/2001 Z. z. v znení neskorších predpisov traja. Vo vzťahu k organizáciám výrobcov výlučne tých mliečnych výrobkov, ktoré sú mliekom, ktoré je mliečnym výrobkom uvedeným v riadku tabuľky uvedenej v časti XVI prílohy I k nariadeniu (EÚ) č. 1308/2013 označenom číselným kódom položky nomenklatúry tovaru ustanovenej Európskou komisiou 0401 (ďalej len „mlieko“), vyprodukovaným živými ovcami, ktoré sú ovčím alebo kozím výrobkom uvedeným v riadku tabuľky uvedenej v časti XVIII prílohy I k nariadeniu (EÚ) č. 1308/2013 označenom číselným kódom podpoložky nomenklatúry tovaru ustanovenej Európskou komisiou 0104 10 30, 0104 10 80 alebo 0104 10 10 (ďalej len „ovca“), alebo vyprodukovaným živými kozami, ktoré sú ovčím alebo kozím výrobkom uvedeným v riadku tabuľky uvedenej v časti XVII prílohy I k nariadeniu (EÚ) č. 1308/2013 označenom číselným kódom podpoložky nomenklatúry tovaru ustanovenej Európskou komisiou 0104 20 90 alebo 0104 20 10 (ďalej len „koza“), alebo mliečnych výrobkov, ktoré sú z tohto mlieka vyprodukované, sa navrhovaným nariadením vlády ustanovuje minimálna hodnota predajnej produkcie mliečnych výrobkov 500 000 EUR, nezahŕňajúcich daň z pridanej hodnoty, a to aj vo vzťahu k právnickým osobám, ktoré žiadajú o svoje uznanie ako organizácií výrobcov mlieka, vyprodukovaného ovcami alebo kozami, alebo mliečnych výrobkov, ktoré sú z tohto mlieka vyprodukované, alebo ich spoločníkmi alebo členmi, pričom aj v prípade takejto organizácie výrobcov aj v prípade takejto právnickej osoby žiadajúcej o svoje uznanie ako organizácie výrobcov sa jedná o hodnotu predajnej produkcie týchto mliečnych výrobkov, ktoré táto organizácia výrobcov alebo táto právnická osoba predala alebo mohla predať počas jej bezprostredne predchádzajúceho účtovného obdobia, ktoré trvalo najmenej 12 mesiacov. V prípade organizácií výrobcov iných mliečnych výrobkov než mlieka vyprodukovaného ovcami alebo kozami alebo mliečnych výrobkov, ktoré sú z tohto mlieka vyprodukované, vrátane právnických osôb žiadajúcich o svoje oznanie ako týchto organizácií výrobcov, sa ustanovuje minimálna hodnota predajnej produkcie týchto mliečnych výrobkov vo výške až 1 000 000 EUR, nezahŕňajúcich daň z pridanej hodnoty. Pre organizácie výrobcov buď ovocia a zeleniny alebo ďalších vybraných výrobkov v určitom sektore inom ako v sektore mliečnych výrobkov, ako aj pre právnické osoby žiadajúce o svoje uznanie ako takéto organizácie výrobcov, sa taktiež ustanovuje minimálna hodnota predajnej produkcie týchto ďalších vybraných výrobkov vo výške 500 000 EUR, nezahŕňajúcich daň z pridanej hodnoty.

 Keďže podľa čl. 17 ods. 2 delegovaného nariadenia (EÚ) 2017/891 sú členské štáty Európskej únie povinné stanoviť maximálny percentuálny podiel hlasovacích práv a podielov alebo kapitálu, ktoré môže mať fyzická alebo právnická osoba v organizácii výrobcov ovocia a zeleniny, a tento maximálny podiel musí byť okrem prípadu vymedzeného v čl. 17 ods. 2 druhom pododseku delegovaného nariadenia (EÚ) 2017/891 nižší ako 50 % úhrnu hlasovacích práv v tejto organizácii výrobcov a nižší ako 50 % úhrnu podielov alebo kapitálu v tejto organizácii výrobcov, s tým, že členské štáty Európskej únie tento maximálny podiel nie sú povinné stanoviť vo vzťahu k právnickým osobám v takej právnej forme, v ktorej tieto právnické osoby musia byť demokraticky kontrolované v zmysle vnútroštátnych právnych predpisov daného členského štátu Európskej únie, navrhované nariadenie vlády ustanovuje maximálny priamy alebo nepriamy podiel alebo ich súčet na hlasovacích právach v organizácii výrobcov ovocia a zeleniny alebo maximálny priamy alebo nepriamy podiel na základnom obchodnom imaní alebo ich súčet v organizácii výrobcov ovocia a zeleniny, a to na 40 %. Na túto istú hodnotu sa navrhovaným nariadením vlády analogicky k týmto pravidlám ustanovuje maximálny priamy alebo nepriamy podiel alebo ich súčet na hlasovacích právach v organizácii výrobcov ďalších vybraných výrobkov v určitom sektore alebo maximálny priamy alebo nepriamy podiel na základnom obchodnom imaní alebo ich súčet v organizácii výrobcov ďalších vybraných výrobkov v určitom sektore, taktiež na 40 %.

 Podľa čl. 67 ods. 2 nariadenia (EÚ) 2021/2115 sú členské štáty Európskej únie povinné stanoviť kritériá na uznanie právnických osôb ako skupín výrobcov tak, aby tieto počas prechodného obdobia podľa čl. 67 ods. 1 písm. b) nariadenia (EÚ) 2021/2115 mohli splniť požiadavky na získanie uznania ako organizácií výrobcov. Za týmto účelom sa v navrhovanom nariadení vlády ustanovuje, že predmet činnosti, zameranie a vnútorné predpisy skupiny výrobcov, ktorá chce byť uznaná ako organizácia výrobcov buď ovocia a zeleniny alebo ďalších vybraných výrobkov v určitom sektore, musia spĺňať podmienky, ktoré musí spĺňať predmet činnosti, zameranie a vnútorné predpisy tejto organizácie výrobcov. V podstate sa tým ustanovuje, že skupina výrobcov buď ovocia a zeleniny alebo ďalších vybraných výrobkov v určitom sektore už musí mať také vnútorné usporiadanie a vnútorné predpisy, aké musí mať organizácia výrobcov týchto poľnohospodárskych výrobkov podľa osobitných predpisov, teda napríklad že musí mať stanovy podľa čl. 153 ods. 1 a 2 nariadenia (EÚ) č. 1308/2013 v platnom znení, ak teda neplánuje získať uznanie ako organizácia výrobcov mliečnych výrobkov, na ktorú sa vzťahuje výnimka podľa čl. 153 ods. 3 nariadenia (EÚ) č. 1308/2013 v platnom znení a osobitné ustanovenia článku 161 nariadenia (EÚ) č. 1308/2013 v platnom znení.

 Podľa čl. 6 ods. 2 v nadväznosti na čl. 18 delegovaného nariadenia (EÚ) 2017/891 sú členské štáty Európskej únie povinné stanoviť výpovednú lehotu, ktorej uplynutím vystúpenie člena organizácie výrobcov alebo združenia organizácií výrobcov z tejto organizácie výrobcov alebo z tohto združenia organizácií výrobcov nadobúda právne účinky, s tým, že táto výpovedná lehota nesmie presiahnuť šesť mesiacov. Keďže ustanovenia § 231 ods. 1 a 2 Obchodného zákonníka v znení zákona č. 500/2001 Z. z. umožňujú zánik členstva člena družstva jeho vystúpením z tohto družstva, ktoré nadobúda právne účinky v čase určenom stanovami tohto družstva, najdlhšie však uplynutím šiestich mesiacov odo dňa, keď tento člen písomne oznámil toto svoje vystúpenie predstavenstvu tohto družstva, pre organizácie výrobcov alebo združenia organizácií výrobcov ovocia a zeleniny, ktoré sú družstvami, sa ustanovuje, že tento čas určený ich stanovami na nadobudnutie právnych účinkov vystúpenia ich člena si musia určiť na celých týchto šesť mesiacov.

 Na účely overovania, či organizácie výrobcov, združenia organizácií výrobcov alebo skupiny výrobcov buď ovocia a zeleniny alebo ďalších vybraných výrobkov v určitom sektore aj po svojom uznaní ako tieto organizácie výrobcov, tieto združenia organizácií výrobcov alebo tieto skupiny výrobcov naďalej spĺňajú podmienky na toto svoje uznanie, sa ustanovujú informačné povinnosti týchto organizácií výrobcov, týchto združení organizácií výrobcov alebo týchto skupín výrobcov voči ministerstvu pôdohospodárstva, a to konkrétne povinnosť oznámiť mu všetky zmeny skutočností, na podklade ktorých boli uznané udelením tohto ich uznania, alebo na podklade ktorých bol rozsah ich uznania zmenený do podoby, v ktorej ho majú udelené, a ktoré sa zároveň preukazovali v konaní o udelení tohto ich uznania alebo v konaní o zmene ich uznania do podoby tohto ich udeleného uznania. Táto informačná povinnosť zahŕňa povinnosť predložiť ministerstvu pôdohospodárstva prílohy osvedčujúce tieto zmeny skutočností, a to v tom istom rozsahu, v ktorom by boli tieto organizácie výrobcov, tieto združenia organizácií výrobcov alebo tieto skupiny výrobcov tieto prílohy povinné predložiť na účely konania o ich uznaní ako týchto organizácií výrobcov, týchto združení organizácií výrobcov alebo týchto skupín výrobcov, ak by takéto konanie prebiehalo za aktuálneho skutkového stavu.

**K § 4 a k prílohám č. 1 až 5**

 Ustanovuje sa mechanizmus schvaľovania poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov, nakoľko § 6 navrhovaného nariadenia vlády ďalej ustanovuje, že podporu na intervencie alebo jej preddavok, možno poskytnúť len na také intervencie buď v sektore ovocia a zeleniny alebo v určitom sektore ďalších vybraných výrobkov, na ktoré je poskytnutie tejto podpory schválené, a možno ich poskytnúť len takému žiadateľovi, ktorý má jej poskytnutie schválené. Schválením poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov zároveň dôjde ku schváleniu operačného programu podľa čl. 50 ods. 1, čl. 64 ods. 2 alebo čl. 67 ods. 1 nariadenia (EÚ) 2021/2115 (ďalej len „operačný program novej SPP“), prostredníctvom ktorého sa budú tieto intervencie vykonávať.

 Limituje sa obdobie, v ktorom možno podať žiadosť o schválenie poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov, a to tak, že ju možno podať len do 15. septembra kalendárneho roka bezprostredne predchádzajúceho kalendárnemu roku, v ktorom sa majú tieto intervencie začať vykonávať, alebo v období ustanovenom v prechodných ustanoveniach navrhovaného nariadenia vlády. Tento termín sa ustanovuje tak, ako je v čl. 6 ods. 1 vykonávacieho nariadenia Komisie (EÚ) 2017/892 z 13. marca 2017, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o sektory ovocia a zeleniny a spracovaného ovocia a zeleniny (*Ú. v. EÚ L 138 25.5.2017*) ustanovený termín na predkladanie žiadostí o schválenie operačného programu podľa čl. 33 ods. 1 nariadenia (EÚ) č. 1308/2013 v znení uplatňovanom do 31.12.2022 (ďalej len „operačný program pôvodnej SPP“), prostredníctvom ktorého sa vykonávajú opatrenia podľa čl. 2 písm. f) delegovaného nariadenia (EÚ) 2017/891 na dosahovanie cieľov podľa čl. 152 ods. 1 písm. c) nariadenia (EÚ) č. 1308/2013 v platnom znení alebo podľa čl. 33 ods. 1 nariadenia (EÚ) č. 1308/2013 v znení uplatňovanom do 31.12.2022 (ďalej len „opatrenie operačného programu pôvodnej SPP“) v sektore ovocia a zeleniny. Podaním žiadosti o schválenie poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov sa podľa § 27 ods. 3 správneho poriadku rozumie aj jej odovzdanie poskytovateľovi poštových služieb, ak je mu odovzdaná na doručenie správnemu orgánu príslušnému na toto schválenie, ktorým je podľa § 10 ods. 1 písm. a) zákona č. 280/2017 Z. z. Pôdohospodárska platobná agentúra (ďalej len „platobná agentúra“). Tento termín na podanie uvedenej žiadosti je posledným dňom obdobia na jej podanie, ktoré sa začína dátumom zverejneným na webovom sídle platobnej agentúry s právomocou rozhodovať o poskytovaní podpory. Začiatok tohto obdobia teda možno operatívne prispôsobiť, avšak v každom prípade by malo byť určené dostatočne dlhé pre potreby prípadných žiadateľov. Zároveň sa ustanovuje, že na túto žiadosť sa neprihliada, ak je podaná mimo uvedeného obdobia na jej podanie, avšak s výnimkou žiadostí o schválenie poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov, ktoré sa majú začať vykonávať alebo ktoré sa vykonávajú v kalendárnom roku 2023, podaných v kalendárnom roku 2022, na ktoré sa podľa prechodného ustanovenia navrhovaného nariadenia vlády prihliada. To znamená, že na žiadosť podanú mimo tohto obdobia sa okrem tejto výnimky podľa § 18 ods. 2 prvej vety správneho poriadku vôbec nezačne konanie o schválení poskytnutia podpory danému žiadateľovi na intervencie buď v sektore ovocia a zeleniny alebo v určitom sektore ďalších vybraných výrobkov.

Táto výnimka je na kalendárny rok 2023 ako na prvý možný rok vykonávania intervencií buď v sektore ovocia a zeleniny alebo v určitom sektore ďalších vybraných výrobkov ustanovená tak, aby aj na vykonávanie týchto intervencií na začiatku kalendárneho roka 2023 v súlade s čl. 86 ods. 1 písm. a) a ods. 4 druhého pododseku nariadenia (EÚ) 2021/2115 mohla byť poskytnutá podpora, a aby predtým mohlo byť na tento účel aj schválené jej poskytnutie.

Podľa § 19 štvrtej vety správneho poriadku v znení neskorších predpisov, ak osobitný predpis ustanovuje povinnosť použiť na podanie správnemu orgánu určený formulár, podanie možno urobiť len použitím takého formulára. V nadväznosti na toto ustanovenie sa ustanovuje, že na podanie žiadosti o schválenie poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov sa musí použiť formulár zverejnený na webovom sídle platobnej agentúry. Na takúto žiadosť urobenú bez použitia tohto formulára sa teda nebude prihliadať.

 Žiadosť o schválenie poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov musí samozrejme obsahovať identifikačné údaje žiadateľa. Týmito sú okrem štandardných identifikačných údajov právnických osôb aj informácie potrebné na identifikáciu príslušných žiadateľov ako prijímateľov podpory podľa čl. 59 ods. 4 nariadenia (EÚ) 2021/2116 v platnom znení a čl. 44 ods. 1 vykonávacieho nariadenia Komisie (EÚ) 2022/128 z 21. decembra 2021, ktorým sa stanovujú pravidlá uplatňovania nariadenia (EÚ) Európskeho parlamentu a Rady (EÚ) 2021/2116 vzhľadom na platobné agentúry a ostatné orgány, finančné riadenie, schvaľovanie účtov, kontroly, zábezpeky a transparentnosť (Ú. v. EÚ L 20, 31.1.2022). Keďže poskytnutie podpory na intervencie buď v sektore ovocia a zeleniny alebo v určitom sektore ďalších vybraných výrobkov možno schváliť len organizácii výrobcov, združeniu organizácií výrobcov alebo skupine výrobcov toho ovocia a zeleniny alebo tých ďalších vybraných výrobkov, v sektore ktorých a na intervencie týkajúce sa ktorých sa o tomto schválení poskytnutia tejto podpory rozhoduje, je zrejmé, že žiadateľom o toto schválenie budú v praxi len tieto organizácie výrobcov, tieto združenia organizácií výrobcov alebo tieto skupiny výrobcov, teda len právnické osoby. Povinným údajom v žiadosti o schválenie poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov je teda aj číslo rozhodnutia o uznaní organizácie výrobcov, združenia organizácií výrobcov alebo skupiny výrobcov, ktorá o toto schválenie žiada, ako tejto organizácie výrobcov, tohto združenia organizácií výrobcov alebo tejto skupiny výrobcov. V Slovenskej republike totiž právnické osoby ako organizácie výrobcov, združenia organizácií výrobcov alebo ako skupiny výrobcov podľa § 10 ods. 1 a 2 zákona č. 491/2001 Z. z. v znení neskorších predpisov uznáva ministerstvo pôdohospodárstva, takže platobná agentúra rozhodnutia o uznaní právnických osôb ako organizácií výrobcov, združení organizácií výrobcov alebo skupín výrobcov nemusí evidovať.

Najdôležitejšou prílohou k žiadosti o schválenie poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov je operačný program novej SPP, prostredníctvom ktorého sa majú tieto intervencie vykonávať. K tomu je taktiež potrebné predložiť návrh na určenie referenčného obdobia podľa čl. 32 ods. 1 delegovaného nariadenia (EÚ) 2022/126 (ďalej len „referenčné obdobie“), ktoré sa podľa čl. 32 ods. 1 delegovaného nariadenia (EÚ) 2022/126 určuje na účely určovania hodnoty predávanej produkcie daného žiadateľa.

 Keďže podľa čl. 51 ods. 1 písm. b) a čl. 53 ods. 1 nariadenia (EÚ) 2021/2115 sa podpora na intervencie v sektore ovocia a zeleniny poskytuje na financovanie operačných fondov podľa čl. 51 ods. 1 alebo čl. 68 ods. 1 nariadenia (EÚ) 2021/2115 (ďalej len „operačný fond novej SPP“) organizácií výrobcov alebo združení organizácií výrobcov ovocia a zeleniny, a keďže podľa čl. 68 ods. 1 nariadenia (EÚ) 2021/2115 sa časť podpory na intervencie v určitom ďalšom sektore tvorená finančnou pomocou Európskej únie poskytuje na financovanie operačných fondov novej SPP organizácií výrobcov, združení organizácií výrobcov alebo skupín výrobcov poľnohospodárskych výrobkov v tomto ďalšom sektore, tak je zrejmé, že organizácie výrobcov, združenia organizácií výrobcov alebo skupiny výrobcov musia mať na účely čerpania podpory na intervencie buď v sektore ovocia a zeleniny alebo v určitom ďalšom sektore operačný fond novej SPP zriadený. Preto sa ako jedna z povinných príloh žiadosti o schválenie poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov ustanovuje doklad o zriadení operačného fondu novej SPP na financovanie operačného programu, prostredníctvom ktorého sa majú tieto intervencie vykonávať. Takýmto dokladom je bežne doklad o vedení účtu v banke, či už vo forme originálu alebo kópie zmluvy o vedení tohto účtu, alebo vo forme potvrdenia banky o vedení tohto účtu, ktorý bude slúžiť ako operačný fond novej SPP. V praxi však môže ísť aj o iný typ účtu vedený poskytovateľom platobných služieb, alebo o porovnateľný nástroj, akým je napríklad určitý typ podielového fondu či riadeného portfólia, pokiaľ ho prakticky možno využívať ako operačný fond novej SPP na financovanie operačných programov buď v sektore ovocia a zeleniny alebo v určitom ďalšom sektore. Pri tom sa uplatňuje obmedzenie, ustanovené v článku 51 ods. 2 nariadenia (EÚ) 2021/2115 a v článku 68 ods. 1 nariadenia (EÚ) 2021/2115 v nadväznosti na tento článok, že operačné fondy novej SPP možno použiť len na financovanie schválených operačných programov buď v sektore ovocia a zeleniny alebo v určitom ďalšom sektore.

Pokiaľ o schválenie poskytnutia podpory na intervencie v určitom sektore ďalších vybraných výrobkov žiada skupina výrobcov, ktorá plánuje získať uznanie ako organizácia výrobcov tých ďalších vybraných výrobkov, o schválenie poskytnutia podpory na intervencie v sektore ktorých žiada, musí k žiadosti o toto schválenie predložiť aj plán na získanie tohto uznania v zmysle čl. 67 ods. 3 nariadenia (EÚ) 2021/2115.

Ako ďalšia povinná príloha k uvedenej žiadosti sa ustanovujú orientačný rozpočet na vykonávanie intervencií v sektore ovocia a zeleniny a plánovaný rozpočet na vykonávanie intervencií v určitom sektore ďalších vybraných výrobkov, na ktoré sa touto žiadosťou žiada o schválenie poskytnutia podpory, v jednotlivých kalendárnych rokoch trvania operačného programu novej SPP, prostredníctvom ktorého sa majú tieto intervencie vykonávať. Podľa čl. 88 ods. 6 nariadenia (EÚ) 2021/2115 sa totiž členské štáty Európskej únie môžu vo svojich strategických plánoch spoločnej poľnohospodárskej politiky rozhodnúť použiť až 3 % svojich alokácií na typy intervencií vo forme priamych platieb (ďalej len „priama platba“), stanovených v prílohe V k nariadeniu (EÚ) 2021/2115, v prípade potreby po odpočítaní alokácií na viazané priame platby vo forme osobitných platieb na bavlnu stanovených v prílohe VIII k nariadeniu (EÚ) 2021/2115, na typy intervencií v ďalších sektoroch. Z tejto alokácie finančných prostriedkov Európskej únie alokovanej členskému štátu Európskej únie na intervencie v ďalších sektoroch ďalej tento členský štát Európskej únie podľa čl. 101 ods. 2 nariadenia (EÚ) 2021/2115 stanovuje orientačnú finančnú alokáciu pre každý sektor poľnohospodárskych výrobkov v tých ďalších sektoroch, intervencie v ktorých zahrnul do svojho strategického plánu spoločnej poľnohospodárskej politiky, a to pre každý poľnohospodársky finančný rok podľa očakávanej úrovne platieb podpory na tieto intervencie z týchto finančných prostriedkov Európskej únie v danom poľnohospodárskom finančnom roku. Tieto ďalšie orientačné alokácie finančných prostriedkov Európskej únie alokovaných členskému štátu Európskej únie na intervencie v ďalších sektoroch zvlášť na intervencie v týchto jednotlivých ďalších sektoroch, intervencie v ktorých tento členský štát Európskej únie zahrnul do svojho strategického plánu spoločnej poľnohospodárskej politiky, však podľa čl. 101 ods. 3 nariadenia (EÚ) 2021/2115 nebránia faktickému použitiu týchto finančných prostriedkov Európskej únie, takto orientačne alokovaných na intervencie v určitom ďalšom sektore, na poskytovanie podpory na intervencie v inom ďalšom sektore, intervencie v ktorom tento členský štát Európskej únie tiež zahrnul do svojho strategického plánu spoločnej poľnohospodárskej politiky, a to bez potreby zmeny tohto strategického plánu spoločnej poľnohospodárskej politiky. Aby však mohla Slovenská republika na každý poľnohospodársky finančný rok, v ktorom bude z príslušnej alokácie finančných prostriedkov Európskej únie poskytovať podporu na intervencie v určitom sektore ďalších vybraných výrobkov, vykonávané v kalendárnom roku 2023 alebo v niektorom nasledujúcom, túto alokáciu adekvátne alokovať na intervencie v určitom sektore ďalších vybraných výrobkov, musí mať údaje o orientačnom rozpočte jednotlivých organizácií výrobcov, jednotlivých združení organizácií výrobcov alebo jednotlivých skupín výrobcov ďalších vybraných výrobkov na vykonávanie intervencií v sektore týchto ďalších vybraných výrobkov v kalendárnom roku 2023 alebo v niektorom nasledujúcom, na ktorých vykonávanie sa žiada o schválenie poskytnutia podpory, o poskytnutie podpory alebo o poskytnutie preddavku podpory. Práve na tento účel sa tento orientačný rozpočet ustanovuje ako povinná príloha k žiadosti o schválenie poskytnutia podpory na intervencie v sektore ovocia a zeleniny a tento plánovaný rozpočet sa zas ustanovuje ako povinná príloha k žiadosti o schválenie poskytnutia podpory na intervencie v určitom sektore ďalších vybraných výrobkov, a informácie o prípadnej zmene tohto orientačného rozpočtu sa zas ustanovujú ako povinná príloha k žiadosti o zmenu tohto schválenia poskytnutia podpory na intervencie v sektore ovocia a zeleniny, k žiadosti o poskytnutie tejto podpory, alebo k žiadosti o poskytnutie preddavku tejto podpory. Keďže podľa navrhovaného nariadenia vlády sa poskytnutie podpory na vykonávanie intervencií v určitom sektore ďalších vybraných výrobkov počas určitého obdobia schvaľuje na poskytnutie tejto podpory na pokrytie časti určitej výšky oprávnených výdavkov na vykonanie týchto intervencií v zmysle navrhovaného nariadenia vlády v jednotlivých kalendárnych rokoch trvania tohto obdobia, rozpočet na vykonávanie intervencií v tomto sektore zo strany žiadateľa o toto schválenie nemôže byť len orientačný tak, ako postačuje pri žiadosti o schválenie poskytnutia podpory na vykonávanie intervencií v sektore ovocia a zeleniny.

 Ustanovuje sa, že poskytnutie podpory na intervencie buď v sektore ovocia a zeleniny alebo v určitom sektore ďalších vybraných výrobkov možno schváliť len na intervencie vymedzené v navrhovanom nariadení vlády. Jedná sa o intervencie vymedzené v strategickom pláne spoločnej poľnohospodárskej politiky Slovenskej republiky, ktoré sa v navrhovanom nariadení vlády vymedzujú jednak ich cieľmi v sektore ovocia a zeleniny, mliečnych výrobkov, bravčových výrobkov, ovčích a kozích výrobkov alebo ostatných výrobkov, ktoré sú zemiakmi (ďalej len „sektor zemiakov“), ustanovenými v čl. 46 nariadenia (EÚ) 2021/2115, pre ktoré si Slovenská republika vo svojom strategickom pláne spoločnej poľnohospodárskej politiky tieto intervencie zvolila v rámci ich typov uvedených v čl. 47 nariadenia (EÚ) 2021/2115, a jednak popisom, v čom konkrétne daná intervencia spočíva. Uvedené ciele týchto intervencií, vymedzené v jednotlivých podbodoch, ako aj uvedené popisy týchto intervencií, vymedzené v ďalšej sade jednotlivých podbodov, sú k sebe v rámci každého typu intervencie ustanovené alternatívne, s tým, že v rámci každého typu intervencie ustanoveného v navrhovanom nariadení vlády, možno vykonávať jednu alebo viacero intervencií s vymedzením ich popisu ustanoveným v navrhovanom nariadení vlády, ktorými sa dosahuje jeden alebo viacero cieľov ustanovených v navrhovanom nariadení vlády pre tieto intervencie v rámci ich typu. Výber týchto intervencií a ich cieľov v rámci navrhovaním nariadením vlády ustanoveného typu danej intervencie je na žiadateľovi o schválenie poskytnutia podpory na tieto intervencie, ktorý si ich v rámci svojej žiadosti o toto schválenie zaradí do návrhu svojho operačného programu novej SPP.

V návrhu operačného programu novej SPP, prostredníctvom ktorého sa majú vykonávať intervencie buď v sektore ovocia a zeleniny alebo v určitom sektore ďalších vybraných výrobkov, na ktorých vykonávanie sa žiada o schválenie poskytnutia podpory, však už tieto intervencie musia byť vymedzené konkrétne. Napríklad intervencia, ktorou je „investícia do zariadenia slúžiaceho na udržiavanie vhodnej klímy v skleníku na produkciu ovocia a zeleniny“, by mohla byť v návrhu operačného programu novej SPP organizácie výrobcov, na ktorého vykonávanie sa žiada o schválenie poskytnutia podpory, vymedzená ako nákup určitého typu skleníkovej klimatizácie, s popisom účinkov tejto klimatizácie v existujúcom skleníku na produkciu určitého ovocia a zeleniny, prevádzkovanom výrobcom tohto ovocia a zeleniny, ktorý je členom tejto organizácie výrobcov. Intervencia, ktorou je „investícia do ustajňovacích priestorov pre zvieratá na produkciu mliečnych výrobkov za účelom zachovania alebo zlepšenia kvality týchto mliečnych výrobkov“, by zas mohla byť v návrhu operačného programu novej SPP organizácie výrobcov, na ktorého vykonávanie sa žiada o schválenie poskytnutia podpory, vymedzená ako uskutočnenie konkrétnych stavebných úprav budovy stajne hovädzieho dobytka na produkciu mlieka, resp. stajne dojníc, prevádzkovanej výrobcom tohto mlieka, ktorý je členom tejto organizácie výrobcov, a ktorými sa zlepšia životné podmienky týchto dojníc nad rámec minimálnych noriem na ochranu zvierat chovaných na hospodárske účely uplatňovaných v Slovenskej republike tak, že sa v dôsledku toho zlepší kvalita týmito dojnicami produkovaného mlieka. No a intervencia, ktorou je „investícia do zariadenia, ktorého uvedenie do prevádzky alebo inštalácia umožní alebo zvýši úroveň používania riadenej atmosféry pri skladovaní produkovaných zemiakov“, by mohla byť v návrhu operačného programu novej SPP organizácie výrobcov, na ktorého vykonávanie sa žiada o schválenie poskytnutia podpory, vymedzená napríklad ako nákup určitých typov zariadení, ktorých inštaláciou alebo sprevádzkovaním v budove skladu na skladovanie zemiakov, prevádzkovaného touto organizáciou výrobcov zemiakov, sa tento sklad stane skladom používajúcim na skladovanie zemiakov riadenú atmosféru.

 V konaní o schválení poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov je teda potrebné posúdiť, či intervencie vymedzené v návrhu operačného programu novej SPP žiadateľa o toto schválenie možno subsumovať pod intervencie vymedzené popisom ustanoveným v navrhovanom nariadení vlády, a či v rámci navrhovaným nariadením vlády ustanoveného typu danej intervencie vedú k dosahovaniu aspoň jedného navrhovaným nariadením vlády ustanoveného cieľa. Pri tom sa samozrejme posudzuje aj celková realizovateľnosť danej intervencie.

 Podľa čl. 50 ods. 2 a čl. 67 ods. 6 nariadenia (EÚ) 2021/2115 operačné programy novej SPP buď v sektore ovocia a zeleniny alebo v určitom ďalšom sektore trvajú najmenej tri roky a najviac sedem rokov. Preto sa ustanovuje, že poskytnutie podpory na intervencie buď v sektore ovocia a zeleniny alebo v určitom sektore ďalších vybraných výrobkov možno schváliť len na jej poskytnutie na vykonávanie týchto intervencií počas obdobia bezprostredne po sebe nasledujúcich kalendárnych rokov, počas ktorých má trvať operačný program novej SPP, prostredníctvom ktorého sa budú tieto intervencie vykonávať. Zároveň sa ustanovuje, že poskytnutie tejto podpory možno schváliť aj na vykonávanie týchto intervencií počas obdobia, ktoré sa skončí po skončení trvania strategického plánu spoločnej poľnohospodárskej politiky Slovenskej republiky.

Strategický plán spoločnej poľnohospodárskej politiky členského štátu Európskej únie sa podľa čl. 1 ods. 2 nariadenia (EÚ) 2021/2115 vzťahuje na obdobie od 01.01.2023 do 31.12.2027.

Vzhľadom na ustanovenú možnosť schváliť poskytnutie podpory aj na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov po skončení trvania strategického plánu spoločnej poľnohospodárskej politiky Slovenskej republiky sa ďalej ustanovuje, že schválením poskytnutia podpory na vykonávanie intervencií v tomto sektore v období po skončení trvania tohto strategického plánu nie je priznané právo na poskytnutie podpory na vykonávanie týchto intervencií v tomto období. Vzhľadom na túto právnu úpravu teda nebude vylúčené schvaľovanie poskytnutia podpory aj na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov po skončení trvania strategického plánu spoločnej poľnohospodárskej politiky Slovenskej republiky, pokiaľ sa tieto intervencie budú vykonávať prostredníctvom operačného programu novej SPP, ktorého trvanie bude presahovať trvanie tohto strategického plánu, no zároveň na základe tejto právnej úpravy nebude vznikať právo na poskytnutie podpory na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov počas obdobia mimo trvania strategického plánu spoločnej poľnohospodárskej politiky Slovenskej republiky.

 Samotné schválenie poskytnutia podpory organizácii výrobcov, združeniu organizácií výrobcov alebo skupine výrobcov na intervencie buď v sektore ovocia a zeleniny alebo v určitom sektore ďalších vybraných výrobkov musí okrem vymedzenia intervencií, na ktorých vykonávanie sa ním schvaľuje poskytnutie tejto podpory, a to jednak ich konkrétnym popisom a cieľmi, ustanovenými pre tento typ intervencie navrhovaným nariadením vlády, ktoré sa majú vykonávaním týchto intervencií dosahovať, obsahovať aj určenie referenčného obdobia na účely určovania hodnoty predávanej produkcie poľnohospodárskych výrobkov, v sektore ktorých a na intervencie týkajúce sa ktorých sa týmto schválením schvaľuje poskytnutie tejto podpory, tejto organizácie výrobcov, tohto združenia organizácií výrobcov alebo tejto skupiny výrobcov. Rozhodnutie, ktorým sa toto schválenie udeľuje, môže schvaľovať poskytnutie podpory na intervencie buď v sektore ovocia a zeleniny alebo v určitom sektore ďalších vybraných výrobkov odkazom na znenie operačného programu novej SPP, v ktorom sú tieto intervencie uvedeným spôsobom vymedzené, ak bude znenie tohto operačného programu novej SPP súčasťou tohto rozhodnutia. Určenie referenčného obdobia na účely určovania hodnoty predávanej produkcie poľnohospodárskych výrobkov buď v sektore ovocia a zeleniny alebo v určitom sektore ďalších vybraných výrobkov organizácie výrobcov, združenia organizácií výrobcov alebo skupiny výrobcov, v sektore ktorých a na intervencie týkajúce sa ktorých sa schvaľuje poskytnutie podpory tejto organizácii výrobcov, tomuto združeniu organizácií výrobcov alebo tejto skupine výrobcov, priamo v tomto schválení, je potrebné, nakoľko časť podpory na intervencie

1. v sektore ovocia a zeleniny tvorená finančnou pomocou Európskej únie je ustanovením čl. 52 ods. 2 nariadenia (EÚ) 2021/2115 limitovaná na percentuálny podiel hodnoty predávanej produkcie ovocia a zeleniny, na intervencie týkajúce sa ktorej sa táto podpora poskytuje, organizácie výrobcov alebo združenia organizácií výrobcov ktorým sa poskytuje,
2. v sektore ovocia a zeleniny tvorená vnútroštátnou finančnou pomocou je ustanovením čl. 53 ods. 1 nariadenia (EÚ) 2021/2115 limitovaná na percentuálny podiel hodnoty predávanej produkcie ovocia a zeleniny, na intervencie týkajúce sa ktorej sa táto podpora poskytuje, organizácie výrobcov ktorej sa poskytuje, a
3. v určitom ďalšom sektore tvorená finančnou pomocou Európskej únie je ustanovením čl. 68 ods. 3 nariadenia (EÚ) 2021/2115 limitovaná na percentuálny podiel hodnoty predávanej produkcie poľnohospodárskych výrobkov, na intervencie týkajúce sa ktorých sa táto podpora poskytuje, organizácie výrobcov, združenia organizácií výrobcov alebo skupiny výrobcov ktorej sa poskytuje.

Okrem toto sa v schválení poskytnutia podpory na intervencie v určitom sektore ďalších vybraných výrobkov určuje výška oprávnených výdavkov, na pokrytie časti ktorých sa týmto schválením poskytnutie tejto podpory schvaľuje, a to zvlášť na vykonávanie týchto intervencií v jednotlivých kalendárnych rokoch trvania obdobia vykonávania týchto intervencií, na ich vykonávanie počas ktorého sa týmto schválením poskytnutie tejto podpory schvaľuje. V nadväznosti na tento strop schválenej výšky oprávnených výdavkov určený priamo v schválení poskytnutia podpory na intervencie v určitom sektore ďalších vybraných výrobkov sa ustanovuje, že ak výška skutočne vynaložených oprávnených výdavkov na vykonávanie týchto intervencií túto výšku/strop presiahne, tak na pokrytie časti tejto presahujúcej výšky oprávnených výdavkov túto podporu poskytnúť nemožno. Dôvodom určovania tejto maximálnej výšky oprávnených výdavkov priamo v schválení poskytnutia podpory na intervencie v určitom sektore ďalších vybraných výrobkov je limitovaná alokácia finančných prostriedkov Európskej únie alokovaných Slovenskej republike na intervencie v ďalších sektoroch, ktorú je potrebné v každom poľnohospodárskom finančnom roku poskytovania tejto podpory na intervencie v určitom sektore ďalších vybraných výrobkov spravodlivo rozdeliť na finančné prostriedky určené na poskytovanie tejto podpory na intervencie v sektore mliečnych výrobkov, na finančné prostriedky na poskytovanie tejto podpory na intervencie v sektore bravčových výrobkov, na finančné prostriedky na poskytovanie tejto podpory na intervencie v sektore ovčích alebo kozích výrobkov, a na finančné prostriedky na poskytovanie tejto podpory na intervencie v sektore zemiakov. Vďaka orientačným alokáciám Slovenskej republiky na poskytovanie tejto podpory na vykonávanie intervencií v každom z týchto sektorov ďalších vybraných výrobkov počas jednotlivých kalendárnych rokov trvania strategického plánu spoločnej poľnohospodárskej politiky Slovenskej republiky tak bude môcť každý žiadateľ o schválenie poskytnutia podpory na vykonávanie intervencií v určitom sektore ďalších vybraných výrobkov počas jednotlivých kalendárnych rokov trvania operačného programu novej SPP, prostredníctvom ktorého sa budú tieto intervencie vykonávať, vzhľadom na ním plánovanú výšku oprávnených výdavkov na vykonávanie týchto intervencií počas týchto jednotlivých kalendárnych rokov, a vzhľadom na úhrnnú výšku plánovaných oprávnených výdavkov na vykonávanie intervencií v tom istom sektore počas týchto jednotlivých kalendárnych rokov, ktorú budú mať schváleniami poskytnutia podpory na vykonávanie intervencií počas týchto jednotlivých kalendárnych rokov schválenú ostatní žiadatelia, predvídať, na pokrytie akej časti týchto plánovaných oprávnených výdavkov sa mu bude môcť v jednotlivých poľnohospodárskych finančných rokoch poskytnúť podpora. V prípade nedostatku finančných prostriedkov určených na poskytovanie podpory na vykonávanie intervencií v určitom sektore ďalších vybraných výrobkov počas určitého kalendárneho roka na úplné pokrytie tej časti všetkých oprávnených výdavkov na vykonávanie intervencií v tomto sektore počas tohto kalendárneho roka, na pokrytie ktorej by bolo možné túto podporu poskytnúť podľa pravidiel jej poskytovania, najmä podľa čl. 68 nariadenia (EÚ) 2021/2115, sa bude výška tejto podpory pomerne krátiť, a tak si každý žiadateľ o schválenie poskytnutia podpory na vykonávanie intervencií v určitom sektore ďalších vybraných výrobkov počas určitého kalendárneho roka na pokrytie časti príliš vysokej výšky oprávnených výdavkov na vykonávanie týchto intervencií počas tohto kalendárneho roka musí byť vedomý, že mu z dostupných finančných prostriedkov alokovaných Slovenskou republikou na poskytovanie tejto podpory na vykonávanie intervencií v tomto sektore počas tohto kalendárneho roka nebude poskytnutá podpora na pokrytie celej časti oprávnených výdavkov na vykonávanie intervencií v tomto sektore počas tohto kalendárneho roka, na pokrytie ktorej by mu inak túto podporu bolo možné poskytnúť podľa pravidiel jej poskytovania, napríklad podľa čl. 68 nariadenia (EÚ) 2021/2115.

 Vzhľadom na pravidlo ustanovené v navrhovanom nariadení vlády, že poskytnutie podpory na intervencie buď v sektore ovocia a zeleniny alebo v určitom sektore ďalších vybraných výrobkov možno schváliť len na vykonávanie týchto intervencií počas obdobia začínajúceho počas obdobia trvania strategického plánu spoločnej poľnohospodárskej politiky Slovenskej republiky, sa ustanovuje, že schválenie poskytnutia podpory na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov počas obdobia začínajúceho pred začatím trvania strategického plánu spoločnej poľnohospodárskej politiky Slovenskej republiky sa považuje za schválenie poskytnutia tejto podpory na vykonávanie týchto intervencií počas obdobia, ktoré sa začalo začatím trvania tohto strategického plánu, aj keby v tomto schválení bolo určené obdobie vykonávania týchto intervencií pred začatím obdobia trvania tohto strategického plánu.

 Ustanovuje sa, že schválenie poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov počas určitého obdobia, počas ktorého trvá strategický plán spoločnej poľnohospodárskej politiky Slovenskej republiky, je schválením poskytnutia podpory na vykonávanie týchto intervencií aj počas tej časti tohto obdobia, ktorá trvala pred týmto schválením, ak v rozhodnutí o tomto schválení nie je určené inak. To znamená, že platobná agentúra môže poskytnúť podporu aj na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov, ktoré prebiehalo v čase pred schválením poskytnutia tejto podpory, teda v čase pred nadobudnutím právnych účinkov rozhodnutia, ktorým bolo toto schválenie poskytnutia tejto podpory udelené, ak toto rozhodnutie neurčuje inak.

 Ustanovuje sa pravidlo, podľa ktorého nebude možné schvaľovať ďalšie poskytovania podpory na vykonávanie intervencií v určitom sektore ďalších vybraných výrobkov počas určitého kalendárneho roka, ak je už na vykonávanie intervencií v tomto sektore počas tohto určitého kalendárneho roka na základe žiadostí podaných v jednom kalendárnom roku schválené poskytnutie podpory na pokrytie časti takého úhrnného objemu oprávnených výdavkov, že by podľa aktuálne známych skutočností na poskytnutie tejto podpory na pokrytie tej časti týchto schválených oprávnených výdavkov, na pokrytie ktorej by bolo možné túto podporu poskytnúť podľa pravidiel jej poskytovania, najmä podľa čl. 68 nariadenia (EÚ) 2021/2115, bola spotrebovaná celá výška finančných prostriedkov pridelených na poskytovanie tejto podpory na vykonávanie intervencií v tomto sektore počas tohto určitého kalendárneho roka. Ak napríklad na základe žiadostí o schválenie poskytnutia podpory na vykonávanie intervencií v sektore mliečnych výrobkov počas kalendárneho roka 2024, podaných v kalendárnom roku 2022 (*nakoľko tieto intervencie budú vykonávané prostredníctvom operačného programu novej SPP trvajúceho tri až sedem rokov*), bude schválené poskytnutie tejto podpory na vykonávanie intervencií v tomto sektore počas kalendárneho roka 2024 na pokrytie časti takého úhrnného objemu oprávnených výdavkov, že by časť tohto úhrnného objemu oprávnených výdavkov, na pokrytie ktorej by bolo možné túto podporu poskytnúť podľa pravidiel jej poskytovania, najmä podľa čl. 68 nariadenia (EÚ) 2021/2115, podľa aktuálne dostupných údajov, teda podľa orientačnej alokácie finančných prostriedkov na poskytovanie tejto podpory na vykonávanie intervencií v tomto sektore počas kalendárneho roka 2024, podľa referenčných období, ktoré sú týmito schváleniami schválené, a podľa najbližších známych hodnôt predávanej produkcie žiadateľov, ktorí majú týmito schváleniami poskytnutie tejto podpory na vykonávanie intervencií v tomto sektore počas kalendárneho roka 2024 schválené, dosahovala alebo prevyšovala uvedenú alokáciu finančných prostriedkov na poskytovanie tejto podpory na vykonávanie intervencií v tomto sektore počas kalendárneho roka 2024, tak by už ďalšie poskytnutie tejto podpory na vykonávanie intervencií v tomto sektore počas kalendárneho roka 2024 nebolo možné schváliť na základe žiadosti podanej v kalendárnom roku 2023. Na základe tohto princípu sa teda môže stať, že operačné programy novej SPP v určitom sektore ďalších vybraných výrobkov, predložené spolu so žiadosťami o schválenie poskytnutia podpory na intervencie vykonávané prostredníctvom týchto operačných programov, podanými v jednom kalendárnom roku, úplne zaplnia miesto na čerpanie tejto podpory na pokrývanie časti oprávnených výdavkov na vykonávanie intervencií v tomto sektore počas určitého kalendárneho roka, alebo dokonca počas viacerých kalendárnych rokov trvania týchto operačných programov novej SPP. Tieto skutočnosti je potrebné posudzovať v procese rozhodovania o schvaľovaní poskytnutia podpory na vykonávanie intervencií v určitom sektore ďalších vybraných výrobkov počas určitého kalendárneho roka, na intervencie v tomto sektore vykonávané počas ktorého je už poskytnutie tejto podpory schválené na základe žiadostí podaných v jednom kalendárnom roku, a to na základe aktuálne dostupných údajov, teda na základe v tom čase predpokladanej alokácie finančných prostriedkov na poskytovanie tejto podpory na intervencie v tomto sektore počas tohto určitého kalendárneho roka, na základe referenčných období schválených týmito schváleniami poskytnutia tejto podpory na vykonávanie intervencií v tomto sektore počas tohto kalendárneho roka, podľa ktorých sa bude určovať hodnota predávanej produkcie na účely určenia maximálnej podpory na vykonávanie týchto intervencií počas tohto kalendárneho roka podľa čl. 68 ods. 3 nariadenia (EÚ) 2021/2115, a na základe tzv. „najbližšie známych hodnôt predávanej produkcie“ žiadateľov, ktorí majú týmito schváleniami schválené poskytnutie tejto podpory na vykonávanie intervencií v tomto sektore počas tohto kalendárneho roka. Pojem „najbližšie známe hodnoty predávanej produkcie“ je v tomto kontexte použitý zámerne, nakoľko v čase rozhodovania o schvaľovaní nového poskytnutia podpory na vykonávanie intervencií v určitom sektore ďalších vybraných výrobkov počas určitého kalendárneho roka ešte nemusia byť známe hodnoty predávanej produkcie ostatných žiadateľov, ktorí už majú poskytnutie tejto podpory na vykonávanie intervencií v tomto sektore počas tohto kalendárneho roka schválené, z ktorých sa bude týmto ostatným žiadateľom určovať maximálna výška tejto podpory na vykonávanie intervencií v tomto sektore počas tohto kalendárneho roka, a tak sa v rámci tohto rozhodovania o schvaľovaní nového poskytnutia tejto podpory na vykonávanie intervencií v tomto sektore počas tohto kalendárneho roka bude vychádzať z predpokladanej hodnoty predávanej produkcie týchto ostatných žiadateľov podľa aktuálne známych údajov, teda napríklad z hodnôt predávanej produkcie, z ktorých sa im určovala maximálna výška tejto podpory na vykonávanie intervencií v tomto sektore počas posledného kalendárneho roka. Ak by však úhrnná výška oprávnených výdavkov, schválená schváleniami poskytnutia podpory na intervencie v určitom sektore ďalších vybraných výrobkov na vykonávanie intervencií v tomto sektore počas určitého kalendárneho roka na základe žiadostí podaných v jednom kalendárnom roku, ponechávala priestor na schválenie ďalšieho poskytnutia podpory na vykonávanie intervencií v tomto sektore počas tohto určitého kalendárneho roka, tak platí, že ďalšie poskytnutia podpory na vykonávanie intervencií v tomto sektore počas tohto určitého kalendárneho roka možno schváliť, ale len na pokrytie časti takej úhrnnej výšky oprávnených výdavkov, ktorá v úhrne s úhrnnou výškou oprávnených výdavkov na vykonávanie intervencií v tomto sektore počas tohto určitého kalendárneho roka, na pokrytie časti ktorej je už poskytnutie podpory schválené uvedenými schváleniami, nepresahuje úhrnnú výšku oprávnených výdavkov na vykonávanie intervencií v tomto sektore počas tohto určitého kalendárneho roka tak, že by na poskytnutie podpory na pokrytie tej časti tejto úhrnnej výšky oprávnených výdavkov, na pokrytie ktorej by bolo možné túto podporu poskytnúť podľa pravidiel jej poskytovania, najmä podľa čl. 68 nariadenia (EÚ) 2021/2115, nepostačovala celá výška finančných prostriedkov pridelených na poskytovanie tejto podpory na vykonávanie intervencií v tomto sektore počas tohto určitého kalendárneho roka. Túto limitáciu možnosti ďalších schvaľovaní poskytnutia podpory na vykonávanie intervencií v určitom sektore ďalších vybraných výrobkov počas určitého kalendárneho roka teda vytvárajú ostatné schválenia poskytnutia tejto podpory na vykonávanie intervencií v tomto sektore počas tohto určitého kalendárneho roka, ktoré boli schválené na základe žiadostí podaných v jednom kalendárnom roku, ale aj tie, ktoré boli schválené na základe žiadostí podaných neskôr, na základe voľného miesta na ďalšie plánované oprávnené výdavky na vykonávanie intervencií v tom istom sektore počas tohto určitého kalendárneho roka podľa predchádzajúcej vety.

 V záujme právnej istoty sa ustanovuje, že poskytnutie podpory na intervencie buď v sektore ovocia a zeleniny alebo v určitom sektore ďalších vybraných výrobkov možno schváliť len organizácii výrobcov, združeniu organizácií výrobcov alebo skupine výrobcov tých poľnohospodárskych výrobkov, v sektore ktorých a na intervencie týkajúce sa ktorých sa o tomto schválení poskytnutia tejto podpory rozhoduje. Intervencie v sektore ovocia a zeleniny, ktoré členské štáty stanovili vo svojich strategických plánoch spoločnej poľnohospodárskej politiky, sa totiž podľa čl. 50 ods. 1 nariadenia (EÚ) 2021/2115 vykonávajú prostredníctvom schválených operačných programov novej SPP organizácií výrobcov alebo združení organizácií výrobcov, a intervencie v ďalších sektoroch, ktoré členské štáty stanovili vo svojich strategických plánoch spoločnej poľnohospodárskej politiky, sa zas podľa čl. 67 ods. 1 nariadenia (EÚ) 2021/2115 vykonávajú prostredníctvom schválených operačných programov novej SPP organizácií výrobcov, združení organizácií výrobcov alebo skupín výrobcov.

 Ustanovuje sa možnosť zmeniť schválenie poskytnutia podpory aj na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov, ktoré prebiehalo počas uplynulej časti kalendárneho roka, teda možnosť zmeniť schválenie poskytnutia podpory aj na také vykonávanie týchto intervencií, ktoré prebiehalo pred nadobudnutím právnych účinkov rozhodnutia o tejto zmene. Ak teda žiadateľ bude mať schválené poskytnutie podpory aj na vykonávanie konkrétnych intervencií buď v sektore ovocia a zeleniny alebo v určitom sektore ďalších vybraných výrobkov počas určitého kalendárneho roka, ale tento žiadateľ bude v tomto kalendárnom roku v skutočnosti vykonávať iné intervencie v týchto sektoroch, resp. inak vymedzené intervencie, prípadne dosahujúce iný cieľ, avšak stále intervencie spadajúce pod vymedzenie ustanovené v navrhovanom nariadení vlády, a ak zároveň tento žiadateľ bude organizáciou výrobcov, združením organizácií výrobcov alebo skupinou výrobcov, ktorej možno na takéto inak vymedzené intervencie schváliť poskytnutie podpory, na žiadosť tohto žiadateľa mu bude toto schválenie možné zmeniť tak, aby zodpovedalo povahe týchto inak vymedzených intervencií, aj keď o túto zmenu požiada v priebehu tohto kalendárneho roka. Na žiadosť o tento typ zmeny schválenia poskytnutia podpory aj na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov sa ustanovuje obdobie od dátumu zverejneného na webovom sídle platobnej agentúry až do 15. októbra kalendárneho roka, v ktorom sa tieto intervencie vykonávali. Na takúto žiadosť podanú mimo tohto obdobia sa neprihliada, takže na žiadosť podanú mimo tohto obdobia sa v danej veci ani nezačne konanie tak, ako by sa inak začalo na riadne podanie podľa § 18 ods. 2 prvej vety správneho poriadku. Týmto spôsobom sa teda limituje obdobie na podanie žiadosti o zmenu schválenia poskytnutia podpory na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov, ktoré prebiehalo počas uplynulej časti kalendárneho roka, a jednak sa limituje rozsah takejto spätnej zmeny len na vykonávanie týchto intervencií počas uplynulej časti toho kalendárneho roka, v ktorom sa takáto žiadosť podáva. Povinnou prílohou k takejto žiadosti je návrh zmeny operačného programu novej SPP, prostredníctvom ktorého sa tieto intervencie vykonávajú.

 V nadväznosti na ustanovenie § 19 štvrtej vety správneho poriadku v znení neskorších predpisov sa ustanovuje, že na podanie žiadosti o zmenu schválenia poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov sa musí použiť formulár zverejnený na webovom sídle platobnej agentúry. Na takúto žiadosť urobenú bez použitia tohto formulára sa teda nebude prihliadať.

 Vo vzťahu k zmene schválenia poskytnutia podpory na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov počas uplynulej časti kalendárneho roka sa ustanovuje vecné obmedzenie, že toto schválenie takouto zmenou nie je možné zmeniť tak, aby sa ňou do tohto schválenia pridala nová intervencia v tomto sektore, na ktorej vykonávanie počas tejto uplynulej časti kalendárneho roka by tak týmto schválením bolo tiež schválené poskytnutie tejto podpory, hoci by na toto jej vykonávanie v tejto dobe týmto schválením pred touto zmenou schválené nebolo, ak táto nová intervencia už bola dokončená predtým, ako bola žiadosť o túto zmenu predložená platobnej agentúre. Toto obmedzenie teda neobmedzuje akékoľvek rozšírenie schválenia poskytnutia podpory na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov počas uplynulej časti kalendárneho roka o schválenie poskytnutia tejto podpory aj na vykonávanie novej intervencie v tomto sektore počas tejto uplynulej časti kalendárneho roka, ktoré ním zatiaľ schválené nie je, ale obmedzuje len rozšírenie tohto schválenia o schválenie poskytnutia tejto podpory na vykonávanie takej novej intervencie v tomto sektore počas tejto uplynulej časti kalendárneho roka, ktorá už bola dokončená pred predložením žiadosti o takéto rozšírenie tohto schválenia platobnej agentúre. Ak by totiž intervencia buď v sektore ovocia a zeleniny alebo v určitom sektore ďalších vybraných výrobkov, na ktorej vykonávanie prostredníctvom určitého operačného programu novej SPP nebolo schválené poskytnutie podpory, bola dokončená ešte pred predložením žiadosti o zmenu schválenia poskytnutia tejto podpory na intervencie vykonávané počas uplynulej časti kalendárneho roka prostredníctvom tohto operačného programu novej SPP, ktorou by sa žiadalo o rozšírenie tohto schválenia aj o schválenie poskytnutia tejto podpory na vykonávanie tejto novej intervencie počas tejto uplynulej časti kalendárneho roka, tak by sa touto žiadosťou o zmenu tohto schválenia vlastne fakticky žiadalo o schválenie poskytnutia tejto podpory na túto novú intervenciu, ktorá sa dokončila alebo plne vykonala predtým, ako sa platobnej agentúre predložila žiadosť o túto podporu na túto novú intervenciu, hoci na takéto vopred dokončené alebo plne vykonané operácie podporu z finančných prostriedkov Európskej únie podľa čl. 86 ods. 4 tretieho pododseku nariadenia (EÚ) 2021/2115 poskytnúť nemožno.

 Zmeny udeleného schválenia poskytnutia podpory na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov, ktoré majú prebiehať až po týchto zmenách tohto schválenia, teda až po nadobudnutí právnych účinkov rozhodnutia o takejto zmene, však možno na žiadosť príslušného žiadateľa vykonať kedykoľvek.

 V záujme právnej istoty sa ustanovuje, že určenie referenčného obdobia organizácie výrobcov, združenia organizácií výrobcov alebo skupiny výrobcov schválením poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov, ako ani určenie výšky oprávnených výdavkov na vykonávanie týchto intervencií, sa nepovažujú za určenie spôsobu vykonávania týchto intervencií, na ktoré je týmto schválením poskytnutie tejto podpory schválené. Spôsob vykonávania intervencií buď v sektore ovocia a zeleniny alebo v určitom sektore ďalších vybraných výrobkov, ktorý je schválený schválením poskytnutia podpory na tieto intervencie, je určený konkrétnym vymedzením týchto intervencií určeným týmto schválením, vrátane určenia cieľov podľa čl. 46 nariadenia (EÚ) 2021/2115, ktoré sa ich vykonávaním dosahujú. Určenie referenčného obdobia organizácie výrobcov, združenia organizácií výrobcov alebo skupiny výrobcov buď ovocia a zeleniny, poľnohospodárskych výrobkov v sektore olivového oleja a stolových olív podľa čl. 1 ods. 2 písm. g) v nadväznosti na časť VII prílohy I k nariadeniu (EÚ) č. 1308/2013 (ďalej len „olivový olej a stolové olivy“) alebo poľnohospodárskych výrobkov v určitom ďalšom sektore však plní funkciu na účely určovania hodnoty predávanej produkcie týchto poľnohospodárskych výrobkov tejto organizácie výrobcov, tohto združenia organizácií výrobcov alebo tejto skupiny výrobcov, ktorá sa zas určuje na účely určenia maximálneho podielu finančnej pomoci Európskej únie podľa čl. 52 ods. 2 a čl. 68 ods. 3 nariadenia (EÚ) 2021/2115 a vnútroštátnej finančnej pomoci podľa čl. 53 ods. 1 nariadenia (EÚ) 2021/2115, v ktorom možno tejto organizácii výrobcov, tomuto združeniu organizácií výrobcov alebo tejto skupine výrobcov poskytnúť podporu na intervencie v sektore týchto a týkajúce sa týchto poľnohospodárskych výrobkov, a tak toto určenie referenčného obdobia prakticky skutočne neurčuje samotný spôsob vykonávania týchto intervencií. Rovnako samotný spôsob vykonávania intervencií v určitom sektore ďalších vybraných výrobkov neurčuje výška oprávnených výdavkov, ktorá je na ich vykonávanie schválená schválením poskytnutia podpory. To vo vzťahu k uvedenej úprave zmien schválenia poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov, ktoré boli vykonávané počas uplynulej časti kalendárneho roka, a teda pred nadobudnutím právnych účinkov rozhodnutia o takejto zmene tohto schválenia, znamená, že na zmenu schválenia poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov spočívajúcu v zmene určenia referenčného obdobia alebo v zmene výšky oprávnených výdavkov na tieto intervencie určených týmto schválením, sa vôbec nevzťahujú ustanovenia navrhovaného nariadenia vlády o zmenách schválenia poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov, ktoré boli vykonávané počas uplynulej časti kalendárneho roka, resp. pred nadobudnutím právnych účinkov rozhodnutia o takejto zmene tohto schválenia, a tým samozrejme ani obmedzenia ustanovené týmito ustanoveniami.

 Pokiaľ ide špecificky o zmenu výšky oprávnených výdavkov na vykonávanie intervencií v určitom sektore ďalších vybraných výrobkov počas určitého kalendárneho roka, schválenej schválením poskytnutia podpory na vykonávanie týchto intervencií počas tohto kalendárneho roka, tak takáto zmena je síce možná, vrátane takej, ktorou sa táto výška zvýši, no ustanovuje sa, že takéto zvýšenie tejto výšky schválených oprávnených výdavkov nie je možné, ak by sa tým podľa aktuálne známych informácií znížila úhrnná výška tejto podpory, ktorú by bolo možné podľa pravidiel jej poskytovania, najmä podľa čl. 68 nariadenia (EÚ) 2021/2115, poskytnúť na pokrytie časti úhrnnej výšky oprávnených výdavkov na vykonávanie intervencií v tomto sektore počas tohto kalendárneho roka, na pokrytie časti ktorej je už poskytnutie podpory schválené, bez súhlasu všetkých žiadateľov, ktorí majú týmito schváleniami poskytnutie tejto podpory schválené. Ak by totiž úhrnná výška oprávnených výdavkov na vykonávanie intervencií v určitom sektore ďalších vybraných výrobkov počas určitého kalendárneho roka, schválená schváleniami poskytnutia podpory na vykonávanie týchto intervencií počas tohto kalendárneho roka, dosahovala takú výšku, že na pokrytie jej časti, na pokrytie ktorej by bolo možné túto podporu poskytnúť podľa pravidiel jej poskytovania, najmä podľa čl. 68 nariadenia (EÚ) 2021/2115, by podľa aktuálne známych informácií boli spotrebované všetky finančné prostriedky pridelené na poskytovanie tejto podpory na vykonávanie intervencií v tomto sektore počas tohto kalendárneho roka, tak by žiadnu z výšok oprávnených výdavkov na vykonávanie intervencií v tomto sektore počas tohto kalendárneho roka schválených niektorým z týchto schválení nebolo možné zvýšiť bez súhlasu všetkých žiadateľov, ktorí majú výšky oprávnených výdavkov na vykonávanie intervencií v tomto sektore počas tohto kalendárneho roka schválené ostatnými týmito schváleniami. V takomto príklade by teda zvýšenie výšky oprávnených výdavkov schválených na čiastočné pokrytie podporou poskytovanou na vykonávanie intervencií v určitom sektore ďalších vybraných výrobkov počas určitého kalendárneho roka pre určitého žiadateľa bolo možné len so súhlasom ostatných žiadateľov, ktorí tiež majú na vykonávanie intervencií v tomto sektore počas tohto kalendárneho roka schválené poskytnutie tejto podpory, ideálne vo forme vzájomnej dohody, prípadne tak, že sa jednému žiadateľovi výška oprávnených výdavkov schválených na čiastočné pokrytie touto podporou na vykonávanie intervencií v určitom sektore ďalších vybraných výrobkov počas určitého kalendárneho roka zvýši, a druhému žiadateľovi sa zas jemu schválená výška oprávnených výdavkov schválených na čiastočné pokrytie touto podporou na vykonávanie intervencií v tomto sektore počas tohto kalendárneho roka zníži, v oboch prípadoch o tú istú hodnotu. Ak by sa totiž jedna z výšok oprávnených výdavkov, schválená jednému žiadateľovi na čiastočné pokrytie podporou poskytovanou na vykonávanie intervencií v určitom sektore ďalších vybraných výrobkov počas určitého kalendárneho roka, zvýšila za situácie, v ktorej úhrnná výška oprávnených výdavkov schválených na čiastočné pokrytie touto podporou na vykonávanie intervencií v tomto sektore počas tohto kalendárneho roka dosahuje takú výšku, že na pokrytie jej časti, na pokrytie ktorej by bolo možné túto podporu poskytnúť podľa pravidiel jej poskytovania, najmä podľa čl. 68 nariadenia (EÚ) 2021/2115, by podľa aktuálne známych informácií boli spotrebované všetky finančné prostriedky pridelené na poskytovanie tejto podpory na vykonávanie intervencií v tomto sektore počas tohto kalendárneho roka, tak by sa týmto zvýšením pre jedného žiadateľa vlastne všetkým ostatným žiadateľom, ktorí majú poskytnutie tejto podpory na vykonávanie intervencií v tomto sektore počas tohto kalendárneho roka schválené, na základe krátenia v dôsledku nedostatku finančných prostriedkov pridelených na poskytovanie tejto podpory na vykonávanie intervencií v tomto sektore počas tohto kalendárneho roka, znížil objem tejto podpory, ktorý by sa im na vykonávanie týchto intervencií počas tohto kalendárneho roka mohol poskytnúť.

**K § 5**

Význam pojmu „hodnota predávanej produkcie“ organizácie výrobcov, združenia organizácií výrobcov alebo skupiny výrobcov na účely poskytovania podpory sa dá z práva Európskej únie odvodiť len nepriamo, cez určovanie tejto hodnoty podľa čl. 30 až 32 delegovaného nariadenia (EÚ) 2022/126 v platnom znení. Preto je týmto pojmom na účely navrhovaného nariadenia vlády a na účely určovania tejto hodnoty potrebné rozumieť všetky možné hodnoty, ktoré možno podľa práva Európskej únie za túto hodnotu predávanej produkcie považovať. V každom prípade sa jedná o hodnotu produkcie poľnohospodárskych výrobkov, ako organizácia výrobcov, združenie organizácií výrobcov alebo skupina výrobcov ktorých je táto organizácia výrobcov, toto združenie organizácií výrobcov alebo táto skupina výrobcov uznaná, vyprodukovaných výrobcami týchto poľnohospodárskych výrobkov, ktorých táto organizácia výrobcov alebo táto skupina výrobcov priamo združuje, alebo ktorých priamo združuje organizácia výrobcov, ktorá je zas združená v tomto združení organizácií výrobcov. V prípade združenia organizácií výrobcov sa však jedná aj o hodnotu produkcie poľnohospodárskych výrobkov, ako združenie organizácií výrobcov ktorých je toto združenie organizácií výrobcov uznané, vyprodukovaných organizáciami výrobcov, ktoré toto združenie organizácií výrobcov združuje. No a samozrejme sa jedná aj o hodnotu produkcie poľnohospodárskych výrobkov, ako organizácia výrobcov, združenie organizácií výrobcov alebo skupina výrobcov ktorých je táto organizácia výrobcov, toto združenie organizácií výrobcov alebo táto skupina výrobcov uznaná, vyprodukovaných samotnou touto organizáciou výrobcov, združením organizácií výrobcov alebo skupinou výrobcov.

Právo Európskej únie však na účely určovania tejto „hodnoty predávanej produkcie“ poľnohospodárskych výrobkov rozoznáva viaceré scenáre. Tým prvým je, že sa jedná o hodnotu poľnohospodárskych výrobkov, ktoré umiestnila na trh priamo organizácia výrobcov, združenie organizácií výrobcov alebo skupina výrobcov týchto poľnohospodárskych výrobkov, najbežnejšie ich predajom. Ustanovenie čl. 31 ods. 4 delegovaného nariadenia (EÚ) 2022/126 však ako túto „hodnotu predávanej produkcie“ ustanovuje aj hodnotu poľnohospodárskych výrobkov, ktoré organizácia výrobcov, združenie organizácií výrobcov alebo skupina výrobcov týchto poľnohospodárskych výrobkov stiahla z trhu na bezplatnú distribúciu. Ustanovenie čl. 31 ods. 2 delegovaného nariadenia (EÚ) 2022/126 v platnom znení ďalej ustanovuje, že do tejto „hodnoty predávanej produkcie“ poľnohospodárskych výrobkov sa zahŕňa aj hodnota tých poľnohospodárskych výrobkov, ktoré boli spracované na iné poľnohospodárske výrobky. Toto ustanovenie ustanovuje pravidlá určovania „hodnoty predávanej produkcie“ poľnohospodárskych výrobkov spracovaných na iné poľnohospodárske výrobky s tým, že pre poľnohospodárske výrobky ovocia a zeleniny spracované na poľnohospodárske výrobky zo spracovaného ovocia a zeleniny podľa čl. 1 ods. 2 písm. j) v nadväznosti na časť X prílohy I k nariadeniu (EÚ) č. 1308/2013 (ďalej len spracované ovocie a zelenina ustanovuje aj presné prepočítavacie koeficienty tejto hodnoty, nakoľko „hodnota predávanej produkcie“ poľnohospodárskych výrobkov sa podľa tohto ustanovenia určuje vo fáze čerstvosti týchto poľnohospodárskych výrobkov alebo vo fáze ich prvého spracovania, v ktorej sa zvyčajne predávajú. Postup výpočtu „hodnoty predávanej produkcie“ poľnohospodárskych výrobkov, ktoré nie sú ovocím a zeleninou, organizácie výrobcov, združenia organizácií výrobcov alebo skupiny výrobcov, spracovaných na iné poľnohospodárske výrobky, je členský štát Európskej únie na účely poskytovania podpory povinný stanoviť vo svojom strategickom pláne spoločnej poľnohospodárskej politiky, a v navrhovanom nariadení vlády sa tento postup stanovený v strategickom pláne spoločnej poľnohospodárskej politiky Slovenskej republiky právne záväzne ustanovuje v § 5 ods. 3. Do „hodnoty predávanej produkcie“ poľnohospodárskych výrobkov organizácie výrobcov, združenia organizácií výrobcov alebo skupiny výrobcov ďalej podľa čl. 31 ods. 9 delegovaného nariadenia (EÚ) 2022/126 možno zahrnúť poistné plnenie získané na základe poistenia trvajúceho v rámci intervencií poistenia úrody alebo produkcie v sektore týchto poľnohospodárskych výrobkov, ktoré sa vykonávajú na účely poskytovania podpory tejto organizácii výrobcov, tomuto združeniu organizácií výrobcov alebo tejto skupine výrobcov, alebo získané na základe poistenia trvajúceho v rámci iných akcií rovnocenných s takouto intervenciou, ktoré riadi táto organizácia výrobcov, toto združenie organizácií výrobcov alebo táto skupina výrobcov, jej členovia, alebo ktoré riadia členovia organizácie výrobcov, ktorá je členom tohto združenia organizácií výrobcov, a získané na základe poistnej udalosti, ktorá nastala z dôvodu, že v dôsledku prírodnej katastrofy, poveternostnej udalosti, chorôb rastlín alebo zvierat alebo zamorenia škodcami došlo k zníženiu produkcie ovocia a zeleniny produkovanej touto organizáciou výrobcov, týmto združením organizácií výrobcov alebo touto skupinou výrobcov, ich členmi alebo členmi organizácií výrobcov, ktoré sú členmi tohto združenia organizácií výrobcov.

„Hodnota predávanej produkcie“ organizácie výrobcov, združenia organizácií výrobcov alebo skupiny výrobcov sa na účely poskytovania podpory určuje za  referenčné obdobie trvajúce 12 mesiacov a začínajúce najskôr 01. januára tri roky pred rokom, na intervencie buď v sektore ovocia a zeleniny, v sektore poľnohospodárskych výrobkov olivový olej a stolové olivy alebo v určitom ďalšom sektore vykonávané v ktorom sa táto podpora žiada, a končiace najneskôr 31. decembra roka, ktorý tomuto roku vykonávania uvedených intervencií predchádza. Toto referenčné obdobie pre každú organizáciu výrobcov, združenie organizácií výrobcov alebo skupinu výrobcov na účely poskytovania podpory stanovuje príslušný členský štát Európskej únie. Táto metodika určovania referenčného obdobia organizácie výrobcov, združenia organizácií výrobcov alebo skupiny výrobcov na účely poskytovania podpory však počíta s tým, že táto organizácia výrobcov, toto združenie organizácií výrobcov alebo táto skupina výrobcov existovala tri roky pred rokom, na intervencie buď v sektore ovocia a zeleniny, olivového oleja a stolových olív alebo v určitom ďalšom sektore vykonávané v ktorom sa táto podpora žiada. Pokiaľ sa však jedná o organizáciu výrobcov, združenie organizácií výrobcov alebo skupinu výrobcov, ktorá bola ako táto organizácia výrobcov, združenie organizácií výrobcov alebo skupina výrobcov uznaná pred najviac tromi rokmi, a historické údaje o produkcii poľnohospodárskych výrobkov, z ktorej by sa dala určiť jej „hodnota predávanej produkcie“, nie sú dostupné, príslušný členský štát Európskej únie podľa čl. 30 ods. 1 delegovaného nariadenia (EÚ) 2022/126 na účely poskytovania podpory ako jej „hodnotu predávanej produkcie“ akceptuje

1. jej hodnotu predajnej produkcie poľnohospodárskych výrobkov, vyprodukovaných ňou samou alebo jej členmi, ktorej dosahovanie bolo na základe čl. 154 ods. 1 písm. b) nariadenia (EÚ) č. 1308/2013 v platnom znení alebo na základe čl. 67 ods. 2 nariadenia (EÚ) 2021/2115 v spojení s čl. 154 ods. 1 písm. b) nariadenia (EÚ) č. 1308/2013 v platnom znení podkladom na toto jej uznanie, alebo
2. takú jej „hodnotu predajnej produkcie“ za obdobie 12 po sebe bezprostredne nasledujúcich mesiacov, akú na účely poskytovania podpory príslušnému členskému štátu Európskej únie oznámila, a na akej dosiahnutie môže tomuto členskému štátu Európskej únie uspokojivo preukázať skutočnú kapacitu na predaj poľnohospodárskych výrobkov, ktorých hodnota túto „hodnotu predajnej produkcie“ tvorí, ak na účely tohto jej uznania ako tejto organizácie výrobcov, ako tohto združenia organizácií výrobcov alebo ako tejto skupiny výrobcov nebolo na základe čl. 154 ods. 1 písm. b) nariadenia (EÚ) č. 1308/2013 v platnom znení alebo na základe čl. 67 ods. 2 nariadenia (EÚ) 2021/2115 v spojení s čl. 154 ods. 1 písm. b) nariadenia (EÚ) č. 1308/2013 v platnom znení podmienkou na toto jej uznanie dosahovanie minimálnej hodnoty predajnej produkcie poľnohospodárskych výrobkov, vyprodukovaných ňou samou alebo jej členmi.

Ako už bolo uvedené, základným scenárom, podľa ktorého sa určuje „hodnota predávanej produkcie“ poľnohospodárskych výrobkov organizácie výrobcov, združenia organizácií výrobcov alebo skupiny výrobcov na účely poskytovania podpory, je jej určovanie ako hodnoty poľnohospodárskych výrobkov, ktoré táto organizácia výrobcov, toto združenie organizácií výrobcov alebo táto skupina výrobcov týchto poľnohospodárskych výrobkov umiestnila na trh. Pokiaľ však ide o združenie organizácií výrobcov, na účely poskytovania podpory sa do jej „hodnoty predávanej produkcie“ poľnohospodárskych výrobkov podľa čl. 31 ods. 1 delegovaného nariadenia (EÚ) 2022/126 zahŕňa aj hodnota týchto poľnohospodárskych výrobkov, ktoré na trh umiestnili organizácie výrobcov, ktoré sú jeho členmi, avšak len v rozsahu, v ktorom táto hodnota netvorí „hodnotu predávanej produkcie“ týchto organizácií výrobcov, určenú na účely poskytovania podpory na intervencie buď v sektore ovocia a zeleniny, olivového oleja a stolových olív alebo v určitom ďalšom sektore, vykonávané prostredníctvom schválených operačných programov novej SPP týchto organizácií výrobcov. Obdobne podľa čl. 31 ods. 4 delegovaného nariadenia (EÚ) 2022/126 sa do „hodnoty predávanej produkcie“ poľnohospodárskych výrobkov združenia organizácií výrobcov na účely poskytovania podpory zahŕňa aj hodnota týchto poľnohospodárskych výrobkov, ktoré organizácie výrobcov, ktoré sú členmi tohto združenia organizácií výrobcov, stiahli z trhu na bezplatnú distribúciu, avšak aj v tomto prípade len v rozsahu, v ktorom táto hodnota netvorí „hodnotu predávanej produkcie“ týchto organizácií výrobcov, určenú na účely poskytovania podpory na intervencie buď v sektore ovocia a zeleniny, olivového oleja a stolových olív alebo v určitom ďalšom sektore, vykonávané prostredníctvom schválených operačných programov novej SPP týchto organizácií výrobcov. Keďže do „hodnoty predávanej produkcie“ poľnohospodárskych výrobkov sa na účely poskytovania podpory podľa čl. 31 ods. 2 delegovaného nariadenia (EÚ) 2022/126 v platnom znení zahŕňa aj hodnota tých poľnohospodárskych výrobkov, ktoré boli spracované na iné poľnohospodárske výrobky, toto pravidlo sa uplatňuje aj v prípade tejto „hodnoty predávanej produkcie“ poľnohospodárskych výrobkov združenia organizácií výrobcov spracovaných na iné poľnohospodárske výrobky, ktoré podľa predchádzajúcich viet umiestnili na trh alebo stiahli z trhu na bezplatnú distribúciu organizácie výrobcov, ktoré sú členmi tohto združenia organizácií výrobcov.

Podľa č. 31 ods. 1 tretieho pododseku delegovaného nariadenia (EÚ) 2022/126 ďalej do „hodnoty predávanej produkcie“ buď olivového oleja a stolových olív alebo poľnohospodárskych výrobkov v určitom ďalšom sektore organizácie výrobcov, združenia organizácií výrobcov alebo skupiny výrobcov možno zahrnúť aj hodnotu týchto poľnohospodárskych výrobkov, ktoré umiestnili na trh alebo stiahli z trhu na bezplatnú distribúciu členovia tejto organizácie výrobcov alebo tejto skupiny výrobcov, alebo členovia organizácií výrobcov, ktoré sú členmi tohto združenia organizácií výrobcov (*čo vo všetkých troch prípadoch vo vyššie vymedzenom význame znamená výrobcov týchto poľnohospodárskych výrobkov*), ak ich takto na trh umiestnili alebo ak ich takto z trhu na bezplatnú distribúciu stiahli na základe zmlúv, ktoré v ich mene dojednala táto organizácia výrobcov, toto združenie organizácií výrobcov, táto skupina výrobcov, alebo organizácia výrobcov, ktoré je členom tohto združenia organizácií výrobcov, a ktorej sú členmi. Keďže do „hodnoty predávanej produkcie“ poľnohospodárskych výrobkov sa na účely poskytovania podpory podľa čl. 31 ods. 2 delegovaného nariadenia (EÚ) 2022/126 v platnom znení zahŕňa aj hodnota tých poľnohospodárskych výrobkov, ktoré boli spracované na iné poľnohospodárske výrobky, toto pravidlo sa uplatňuje aj v prípade tejto „hodnoty predávanej produkcie“ buď olivového oleja a stolových olív alebo poľnohospodárskych výrobkov v určitom ďalšom sektore organizácie výrobcov, združenia organizácií výrobcov alebo skupiny výrobcov spracovaných na iné poľnohospodárske výrobky, ktoré podľa predchádzajúcej vety umiestnili na trh alebo stiahli z trhu na bezplatnú distribúciu samotní výrobcovia týchto poľnohospodárskych výrobkov na základe zmlúv, ktoré v ich mene dojednala táto organizácia výrobcov, toto združenie organizácií výrobcov, táto skupina výrobcov, alebo ktoré v ich mene dojednala organizácia výrobcov, ktorej sú členmi, a ktorá je členom tohto združenia organizácií výrobcov. Toto „dojednanie zmluvy v mene výrobcu buď olivového oleja a stolových olív alebo poľnohospodárskych výrobkov v určitom ďalšom sektore“ môže mať v právnom poriadku Slovenskej republiky podobu sprostredkovania, dojednania samotného obsahu zmluvy, alebo priamo jej uzavretia v mene daného výrobcu na základe oprávnenia na jeho zastupovanie v danej veci.

Na účely tejto dôvodovej správy sa pojem „hodnota predávanej produkcie“ používa vo význame ako „hodnota predávanej produkcie“ organizácie výrobcov, združenia organizácií výrobcov alebo skupiny výrobcov v zmysle čl. 30 až 32 delegovaného nariadenia (EÚ) 2022/126 v platnom znení podľa tohto a vyššie uvedených odstavcov.

Na účely navrhovaného nariadenia vlády je pojmom „hodnota predávanej produkcie“ potrebné rozumieť hodnotu predávanej produkcie organizácie výrobcov, združenia organizácií výrobcov alebo skupiny výrobcov.

Podľa článku 155 nariadenia (EÚ) č. 1308/2013 môže členský štát Európskej únie organizácii výrobcov alebo združeniu organizácií výrobcov poľnohospodárskych výrobkov všeobecnej SOPT v sektoroch, na ktorých určenie sa Európskej komisii článkom 173 ods. 1 písm. f) nariadenia (EÚ) č. 1308/2013 v platnom znení ustanovuje právomoc prijímať delegované akty, povoliť zadávať tretím stranám akékoľvek iné svoje činnosti ako výroba poľnohospodárskych výrobkov všeobecnej SOPT, ako organizácia výrobcov alebo ako združenie organizácií výrobcov ktorých je uznané, ak táto organizácia výrobcov alebo toto združenie organizácií výrobcov bude po takomto zadaní svojej činnosti tretej strane naďalej zodpovedné za zabezpečovanie výkonu tejto činnosti a za celkovú kontrolu riadenia a dohľad nad obchodnými dojednaniami o výkone tejto činnosti. Podľa článku 3 ods. 1 delegovaného nariadenia (EÚ) 2016/232 môže členský štát Európskej únie toto zadávanie uvedených činností tretím stranám povoliť organizácii výrobcov alebo združeniu organizácií výrobcov poľnohospodárskych výrobkov všeobecnej SOPT v akomkoľvek sektore poľnohospodárskych výrobkov všeobecnej SOPT. Zmluva o takomto zadaní uvedenej činnosti tretej strane má podľa čl. 3 ods. 2 delegovaného nariadenia (EÚ) 2016/232 obligatórne písomnú formu, a v právnom poriadku Slovenskej republiky sa môže jednať najmä o mandátnu alebo komisionársku zmluvu.

Mandátnou zmluvou sa mandatár zaväzuje, že pre mandanta zariadi určitú obchodnú záležitosť uskutočnením právnych úkonov v jeho mene, pričom na uskutočnenie týchto právnych úkonov v mene mandanta mu je mandant podľa § 568 ods. 3 Obchodného zákonníka povinný včas písomne vystaviť potrebné plnomocenstvo, ktoré býva bežne obsiahnuté priamo v danej mandátnej zmluve. Pokiaľ teda napríklad organizácia výrobcov buď ovocia a zeleniny alebo poľnohospodárskych výrobkov v určitom ďalšom sektore umiestňovanie týchto poľnohospodárskych výrobkov, ktoré vyprodukovala ona sama, alebo ktoré vyprodukovali jej členovia, na trh, zadáva tretej strane, a túto činnosť jej zadáva mandátnou zmluvou, bude jej na túto činnosť udeľovať aj plnomocenstvo, ktorým ju splnomocní na umiestňovanie týchto poľnohospodárskych výrobkov na trh v jej mene. Vďaka tomu sa bude aj hodnota týchto poľnohospodárskych výrobkov, ktoré v mene tejto organizácie výrobcov umiestni na trh táto tretia strana, zahŕňať do hodnoty predávanej produkcie tejto organizácie výrobcov.

Pokiaľ však napríklad organizácia výrobcov buď ovocia a zeleniny alebo poľnohospodárskych výrobkov v určitom ďalšom sektore umiestňovanie týchto poľnohospodárskych výrobkov, ktoré vyprodukovala ona sama, alebo ktoré vyprodukovali jej členovia, na trh, zadáva tretej strane komisionárskou zmluvou, tak táto tretia strana bude toto umiestňovanie týchto poľnohospodárskych výrobkov vykonávať vo vlastnom mene, i keď na účet tejto organizácie výrobcov. Keďže však aj takéto zadávanie umiestňovania týchto poľnohospodárskych výrobkov na trh zo strany organizácie výrobcov komisionárskou zmluvou môže byť v súlade s čl. 155 nariadenia (EÚ) č. 1308/2013 a s čl. 3 ods. 2 delegovaného nariadenia (EÚ) 2016/232, a v prípade organizácie výrobcov ovocia a zeleniny aj s čl. 13 ods. 2 a 3 delegovaného nariadenia (EÚ2017/891, navrhovaným nariadením vlády sa ustanovuje, že na účely určovania hodnoty predávanej produkcie ovocia a zeleniny alebo ďalších vybraných výrobkov organizácie výrobcov alebo združenia organizácií výrobcov sa umiestnenie veci na trh alebo jej stiahnutie z trhu komisionárom na základe komisionárskej zmluvy považuje za umiestnenie tejto veci na trh alebo za jej stiahnutie z trhu komitentom, s ktorým má túto komisionársku zmluvu uzavretú. Na základe tohto ustanovenia sa teda aj hodnota ovocia a zeleniny alebo ďalších vybraných výrobkov, ktoré vyprodukovala organizácia výrobcov, jej spoločníci alebo členovia, združenie organizácií výrobcov, jeho spoločníci alebo členovia, alebo spoločníci alebo členovia organizácie výrobcov, ktorá je spoločníkom alebo členom tohto združenia organizácií výrobcov, a ktoré na trh umiestni alebo ktoré z trhu na bezplatnú distribúciu stiahne osoba, ktorej toto umiestňovanie na trh alebo toto sťahovanie z trhu na bezplatnú distribúciu zadala táto organizácia výrobcov alebo toto združenie organizácií výrobcov komisionárskou zmluvou, zahŕňa do hodnoty predávanej produkcie tejto organizácie výrobcov alebo tohto združenia organizácií výrobcov.

Podľa čl. 31 ods. 6 delegovaného nariadenia (EÚ) 2022/126 sa hodnota predávanej produkcie buď ovocia a zeleniny, olivového oleja a stolových olív alebo poľnohospodárskych výrobkov v určitom ďalšom sektore organizácie výrobcov, združenia organizácií výrobcov alebo skupiny výrobcov, ktorej hodnota sa určuje z hodnoty týchto poľnohospodárskych výrobkov (*a ktorá sa neurčuje napríklad ako výška poistného plnenia podľa čl. 31 ods. 9 delegovaného nariadenia (EÚ) 2022/126 alebo ako hodnota, ktorú príslušný členský štát Európskej únie akceptuje podľa čl. 30 ods. 1 delegovaného nariadenia (EÚ) 2022/126*), určuje vo fáze „odoslania týchto poľnohospodárskych výrobkov z tejto organizácie výrobcov, tohto združenia organizácií výrobcov alebo tejto skupiny výrobcov“, ako pripravených na predaj, ak čl. 31 ods. 7 delegovaného nariadenia (EÚ) 2022/126 v platnom znení neustanovuje inak. No a čl. 31 ods. 7 delegovaného nariadenia (EÚ) 2022/126 v platnom znení ustanovuje, že túto hodnotu predávanej produkcie organizácie výrobcov, združenia organizácií výrobcov alebo skupiny výrobcov možno určiť aj vo fáze „odoslania z dcérskej spoločnosti“, ktorú na tento účel vymedzuje ako právnickú osobu, v ktorej aspoň 90 % podielov alebo kapitálu

1. vlastní táto organizácia výrobcov, toto združenie organizácií výrobcov alebo táto skupina výrobcov, alebo členovia organizácie výrobcov, ktorá je členom tohto združenia organizácií výrobcov, alebo
2. vlastnia členovia tejto organizácie výrobcov, tohto združenia organizácií výrobcov alebo tejto skupiny výrobcov, alebo členovia organizácie výrobcov, ktorá je členom tohto združenia organizácií výrobcov, ak sa tým prispieva k plneniu cieľov tejto organizácie výrobcov, tohto združenia organizácií výrobcov alebo tejto skupiny výrobcov podľa čl. 152 ods. 1 písm. c) nariadenia (EÚ) č. 1308/2013 v platnom znení, ak s tým súhlasí príslušný členský štát Európskej únie.

Na účely určovania hodnoty predávanej produkcie organizácie výrobcov, združenia organizácií výrobcov alebo skupiny výrobcov sa súhlas Slovenskej republiky podľa písmena b) s uplatňovaním vymedzenia „dcérskej spoločnosti“ podľa čl. 31 ods. 7 písm. b) delegovaného nariadenia (EÚ) 2022/126 v platnom znení ustanovuje priamo v navrhovanom nariadení vlády, ktorá toto vymedzenie ustanovuje pre prípad určovania tejto hodnoty predávanej produkcie vo fáze „odoslania z dcérskej spoločnosti“.

 Ako už bolo uvedené, podľa čl. 31 ods. 2 delegovaného nariadenia (EÚ) 2022/126 v platnom znení sa do hodnoty predávanej produkcie buď ovocia a zeleniny, olivového oleja a stolových olív alebo poľnohospodárskych výrobkov v určitom ďalšom sektore zahŕňa aj hodnota tých poľnohospodárskych výrobkov, ktoré boli spracované na iné poľnohospodárske výrobky, pričom pre poľnohospodárske výrobky ovocia a zeleniny spracované na poľnohospodárske výroky spracovaného ovocia a zeleniny toto ustanovenie ustanovuje aj presné prepočítavacie koeficienty tejto hodnoty. Hodnota predávanej produkcie poľnohospodárskych výrobkov sa totiž podľa tohto ustanovenia určuje vo fáze čerstvosti týchto poľnohospodárskych výrobkov alebo vo fáze ich prvého spracovania, v ktorej sa zvyčajne predávajú. Postup výpočtu hodnoty predávanej produkcie poľnohospodárskych výrobkov, ktoré nie sú ovocím a zeleninou, spracovaných na iné poľnohospodárske výrobky, je členský štát Európskej únie na účely poskytovania podpory povinný stanoviť vo svojom strategickom pláne spoločnej poľnohospodárskej politiky. Slovenská republika do svojho strategického plánu spoločnej poľnohospodárskej politiky v rámci intervencií v ďalších sektoroch zahrnula len intervencie v sektore mliečnych výrobkov, bravčových výrobkov, ovčích alebo kozích výrobkov a zemiakov, pričom sektor zemiakov zahŕňa len čerstvé alebo chladené zemiaky uvedené v riadku tabuľky uvedenej v oddiele 2 časti XXIV prílohy I k nariadeniu (EÚ) č. 1308/2013 označenom číselným kódom položky nomenklatúry tovaru ustanovenej Európskou komisiou 0701, teda len poľnohospodárske výrobky, ktoré nie sú vo vyššej ako prvej fáze spracovania v zmysle čl. 31 ods. 2 delegovaného nariadenia (EÚ) 2022/126 v platnom znení. Preto je Slovenská republika na účely poskytovania podpory na intervencie v ďalších sektoroch vo svojom strategickom pláne spoločnej poľnohospodárskej politiky povinná stanoviť postup výpočtu hodnoty predávanej produkcie len tých poľnohospodárskych výrobkov, ktorými sú mliečne výrobky, bravčové výrobky alebo ovčie alebo kozie výrobky, a tento postup zároveň na účely poskytovania podpory na intervencie v určitom sektore ďalších vybraných výrobkov ustanoviť aj vo svojom vnútroštátnom právnom poriadku. Na účely určovania hodnoty predávanej produkcie

1. mliečnych výrobkov je mliečnym výrobkom vo fáze čerstvosti v zmysle čl. 31 ods. 2 delegovaného nariadenia (EÚ) 2022/126 v platnom znení surové nespracované mlieko,
2. bravčových výrobkov je bravčovým výrobkom vo fáze čerstvosti v zmysle čl. 31 ods. 2 delegovaného nariadenia (EÚ) 2022/126 v platnom znení živá sviňa, ktorá je bravčovým výrobkom uvedeným v riadku tabuľky uvedenej v časti XVII prílohy I k nariadeniu (EÚ) č. 1308/2013 označenom číselným kódom položky nomenklatúry tovaru ustanovenej Európskou komisiou ex 01 03 (ďalej len „sviňa“),
3. ovčích alebo kozích výrobkov je ovčím alebo kozím výrobkom vo fáze čerstvosti v zmysle čl. 31 ods. 2 delegovaného nariadenia (EÚ) 2022/126 v platnom znení ovca alebo koza.

Na účely určovania hodnoty predávanej produkcie mliečnych výrobkov organizácie výrobcov, združenia organizácií výrobcov alebo skupiny výrobcov je ako

1. mliečny výrobok vo fáze prvého spracovania v zmysle čl. 31 ods. 2 delegovaného nariadenia (EÚ) 2022/126 v platnom znení vymedzené plnotučné mlieko po prvom spracovaní, po ktorom sa toto mlieko obvykle umiestňuje na trh s tým, že týmto prvým spracovaním sa na tento účel rozumie aj jeho chladenie (ďalej len „plnotučné mlieko po prvom spracovaní“),
2. bravčový výrobok vo fáze prvého spracovania v zmysle čl. 31 ods. 2 delegovaného nariadenia (EÚ) 2022/126 v platnom znení vymedzené jatočné telo ošípanej v zmysle bodu B časti I prílohy IV k nariadeniu (EÚ) č. 1308/2013 v stave dosiahnutom po prvom spracovaní svine (ďalej len „jatočné telo ošípanej“),
3. ovčí alebo kozí výrobok vo fáze prvého spracovania v zmysle čl. 31 ods. 2 delegovaného nariadenia (EÚ) 2022/126 v platnom znení vymedzené jatočné telo ovce v zmysle bodu C časti I prílohy IV k nariadeniu (EÚ) č. 1308/2013 v stave dosiahnutom po prvom spracovaní ovce (ďalej len „jatočné telo ovce“) alebo jatočné telo kozy v stave dosiahnutom po prvom spracovaní kozy (ďalej len „jatočné telo kozy“).

Vo vzťahu k mliečnym výrobkom, bravčovým výrobkom alebo ovčím alebo kozím výrobkom, ktoré nie sú poľnohospodárskymi výrobkami vo fáze čerstvosti alebo vo fáze prvého spracovania v zmysle čl. 31 ods. 2 delegovaného nariadenia (EÚ) 2022/126 v platnom znení, vyprodukovaným spracovaním poľnohospodárskych výrobkov toho istého sektora v uvedenej fáze (ďalej len „spracovaný mliečny výrobok, spracovaný bravčový výrobok alebo spracovaný ovčí alebo kozí výrobok“), z ktorých sa určuje hodnota predávanej produkcie organizácie výrobcov, združenia organizácií výrobcov alebo skupiny výrobcov, sa ustanovuje prepočet na hodnotu poľnohospodárskych výrobkov toho istého sektora vo fáze prvého spracovania v zmysle čl. 31 ods. 2 delegovaného nariadenia (EÚ) 2022/126 v platnom znení, potrebných na vyprodukovanie týchto spracovaných poľnohospodárskych výrobkov. Táto ich hodnota sa týmto prepočtom vypočítava ako súčin množstva plnotučného mlieka po prvom spracovaní, jatočných tiel ošípaných, jatočných tiel oviec alebo jatočných tiel kôz potrebných na vyprodukovanie daného množstva spracovaných mliečnych výrobkov, spracovaných bravčových výrobkov alebo spracovaných ovčích alebo kozích výrobkov, a priemernej jednotkovej hodnoty plnotučného mlieka po prvom spracovaní, jatočných tiel ošípaných, jatočných tiel oviec alebo jatočných tiel kôz, ktorá bola do tejto hodnoty predávanej produkcie tejto organizácie výrobcov, tohto združenia organizácií výrobcov alebo tejto skupiny výrobcov zahrnutá ako hodnota týchto poľnohospodárskych výrobkov vo fáze prvého spracovania v zmysle čl. 31 ods. 2 delegovaného nariadenia (EÚ) 2022/126 v platnom znení. Samozrejme, tento prepočet je možný len vtedy, ak sa celková táto hodnota predávanej produkcie v danom prípade určuje aj z hodnoty plnotučného mlieka po prvom spracovaní, jatočných tiel ošípaných, jatočných tiel oviec alebo jatočných tiel kôz, ktoré v danom čase neboli spracované na spracované mliečne výrobky, spracované bravčové výrobky alebo spracované ovčie alebo kozie výrobky, teda napríklad ak daná organizácia výrobcov vo svojom referenčnom období takéto poľnohospodárske výrobky vo fáze prvého spracovania v zmysle čl. 31 ods. 2 delegovaného nariadenia (EÚ) 2022/126 v platnom znení, ktoré vyprodukovala alebo ktoré vyprodukovali jej spoločníci alebo členovia, umiestnila na trh. Pokiaľ však takéto poľnohospodárske výrobky vo fáze prvého spracovania v zmysle čl. 31 ods. 2 delegovaného nariadenia (EÚ) 2022/126 v platnom znení počas referenčného obdobia organizácie výrobcov, združenia organizácií výrobcov alebo skupiny výrobcov vôbec neboli umiestnené na trh tak, aby sa ich hodnota zahrnula do celkovej hodnoty predávanej produkcie poľnohospodárskych výrobkov toho istého sektora tejto organizácie výrobcov, tohto združenia organizácií výrobcov alebo tejto skupiny výrobcov, tak je priemernú jednotkovú hodnotu týchto poľnohospodárskych výrobkov vo fáze prvého spracovania v zmysle čl. 31 ods. 2 delegovaného nariadenia (EÚ) 2022/126 v platnom znení potrebné určiť inak. Prvou možnosťou je určiť ich hodnotu priemerom z hodnoty predávanej produkcie týchto poľnohospodárskych výrobkov vo fáze prvého spracovania v zmysle čl. 31 ods. 2 delegovaného nariadenia (EÚ) 2022/126 v platnom znení u ostatných organizácií výrobcov, združení organizácií výrobcov alebo skupín výrobcov. Ak však žiadna z týchto organizácií výrobcov, týchto združení organizácií výrobcov alebo týchto skupín výrobcov svoju hodnotu predávanej produkcie mliečnych výrobkov, bravčových výrobkov alebo ovčích alebo kozích výrobkov neurčuje aj z hodnoty plnotučného mlieka po prvom spracovaní, jatočných tiel ošípaných, jatočných tiel oviec alebo jatočných tiel kôz, ktoré v danom čase neboli spracované na spracované mliečne výrobky, spracované bravčové výrobky alebo spracované ovčie alebo kozie výrobky, pretože v ich referenčnom období žiaden takýto poľnohospodársky výrobok vo fáze prvého spracovania v zmysle čl. 31 ods. 2 delegovaného nariadenia (EÚ) 2022/126 v platnom znení nebol umiestnený na trh tak, aby sa hodnota tohto poľnohospodárskeho výrobku do tejto ich hodnoty predávanej produkcie zahŕňala, tak sa priemerná jednotková hodnota týchto poľnohospodárskych výrobkov vo fáze prvého spracovania v zmysle čl. 31 ods. 2 delegovaného nariadenia (EÚ) 2022/126 v platnom znení na účely určovania hodnoty predávanej produkcie mliečnych výrobkov, bravčových výrobkov alebo ovčích alebo kozích výrobkov danej organizácie výrobcov, združenia organizácií výrobcov alebo skupiny výrobcov, určuje z údajov zistených monitorovaním trhu podľa § 3 písm. k) zákona č. 280/2017 Z. z. v znení neskorších predpisov.

**K § 6**

 Podávanie žiadosti o poskytnutie podpory na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov sa taktiež limituje na obdobie od dátumu zverejneného na webovom sídle platobnej agentúry, do 15. februára kalendárneho roka bezprostredne nasledujúceho po kalendárnom roku, v ktorom sa tieto intervencie dokončili, alebo v ktorom sa uhradila splátka plnenia, na plnenie ktorého bol na dokončenie týchto intervencií prevzatý záväzok. Na takúto žiadosť podanú mimo uvedeného obdobia sa neprihliada, v dôsledku čoho na takúto žiadosť nezačína nijaké konanie podľa § 18 ods. 2 prvej vety správneho poriadku. V súvislosti s dokončenými intervenciami buď v sektore ovocia a zeleniny alebo v určitom sektore ďalších vybraných výrobkov sa teda posledný termín na podanie žiadosti o poskytnutie podpory na tieto intervencie ustanovuje pomerne jednoznačne, a to ako 15. február kalendárneho roka bezprostredne nasledujúceho po kalendárnom roku, v ktorom sa tieto intervencie dokončili. Slovenská republika však na základe čl. 11 ods. 2 delegovaného nariadenia (EÚ) 2022/126 vo svojom strategickom pláne spoločnej poľnohospodárskej politiky stanovila, že investície do hmotných alebo nehmotných aktív možno v rámci intervencií buď v sektore ovocia a zeleniny alebo v určitom sektore ďalších vybraných výrobkov financovať aj na splátky. Ak teda organizácia výrobcov, združenie organizácií výrobcov alebo skupina výrobcov, jej spoločník alebo člen, lebo spoločník alebo člen organizácie výrobcov, ktorá je spoločníkom alebo členom tohto združenia organizácií výrobcov, investíciu v rámci touto osobou vykonávanej intervencie buď v sektore ovocia a zeleniny alebo v určitom sektore ďalších vybraných výrobkov nezafinancovala úplne, ale sa zaviazala na plnenie v splátkach, ktorým túto investíciu zafinancuje, podporu možno poskytnúť na úhradu tejto splátky, vykonanú v určitom kalendárnom roku. Žiadosť o túto podporu na úhradu tejto splátky možno podľa uvedeného podať do 15. februára kalendárneho roka bezprostredne nasledujúceho po kalendárnom roku, v ktorom sa táto splátka uhradila. Žiadosti o poskytnutie preddavku podpory na intervencie buď v sektore ovocia a zeleniny alebo v určitom sektore ďalších vybraných výrobkov však možno podávať počas viacerých období kalendárneho roka trvania operačného programu novej SPP, prostredníctvom ktorého sa tieto intervencie vykonávajú, a to do 31. januára, 30. apríla, 31. júla alebo 31. októbra s tým, že začiatok každého z týchto štyroch období je dátumom zverejneným na webovom sídle platobnej agentúry. Aj v prípade žiadostí o poskytnutie preddavku uvedenej podpory platí, že sa na ne neprihliada, ak sú podané mimo ustanoveného obdobia.

V nadväznosti na ustanovenie § 19 štvrtej vety správneho poriadku v znení neskorších predpisov sa ustanovuje, že na podanie žiadosti o poskytnutie podpory na intervencie buď v sektore ovocia a zeleniny alebo v určitom sektore ďalších vybraných výrobkov, alebo o poskytnutie preddavku tejto podpory, sa musí použiť formulár zverejnený na webovom sídle platobnej agentúry. Na takúto žiadosť urobenú bez použitia tohto formulára sa teda nebude prihliadať.

 Žiadosť o poskytnutie podpory na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov, alebo o poskytnutie jej preddavku, musí samozrejme obsahovať identifikačné údaje žiadateľa, teda organizácie výrobcov, združenia organizácií výrobcov alebo skupiny výrobcov, ktorá ju podáva. Týmito identifikačnými údajmi sú však okrem týchto štandardných identifikačných údajov právnických osôb aj informácie potrebné na identifikáciu príslušných žiadateľov ako prijímateľov podpory podľa čl. 59 ods. 4 nariadenia (EÚ) 2021/2116 v platnom znení a čl. 44 ods. 1 vykonávacieho nariadenia (EÚ) 2022/128. Ďalej musí táto žiadosť obsahovať údaj o hodnote predávanej produkcie žiadateľa, určenej na základe referenčného obdobia určeného schválením poskytnutia podpory, o poskytnutie ktorej alebo o poskytnutie preddavku ktorej touto žiadosťou žiada, aby sa z tejto jeho hodnoty predávanej produkcie mohol určiť maximálny podiel finančnej pomoci Európskej únie podľa čl. 52 ods. 2 a čl. 68 ods. 3 nariadenia (EÚ) 2021/2115 a vnútroštátnej finančnej pomoci podľa čl. 53 ods. 1 nariadenia (EÚ) 2021/2115, v ktorom možno tomuto žiadateľovi túto podporu poskytnúť. Keďže podľa čl. 52 ods. 6 písm. a) nariadenia (EÚ) 2021/2115 možno časť podpory tvorenú finančnou pomocou Európskej únie poskytnúť na pokrytie až 100 % oprávnených výdavkov na intervenciu v sektore ovocia a zeleniny, ktorou je stiahnutie ovocia a zeleniny z trhu na bezplatnú distribúciu dobročinným organizáciám alebo nadáciám, ktoré na tento účel schválil príslušný členský štát Európskej únie, a to na použitie takto distribuovaných poľnohospodárskych výrobkov pri činnostiach týchto dobročinných organizácií alebo nadácií zameraných na pomoc osobám, ktorých nárok na verejnú pomoc je uznaný vo vnútroštátnom práve príslušného členského štátu Európskej únie, najmä preto, že tieto osoby nemajú dostatok prostriedkov na živobytie, nápravným zariadeniam, školám, verejným vzdelávaním zariadeniam uvedeným v čl. 22 nariadenia (EÚ) č. 1308/2013 v platnom znení, detským prázdninovým táborom, nemocniciam alebo domovom dôchodcov, ak sa v rámci vykonávania tejto intervencie z trhu stiahne také množstvo ovocia a zeleniny, ktoré nepresiahne 5 % objemu predávanej produkcie ovocia a zeleniny organizácie výrobcov tohto ovocia a zeleniny, ktorá je prijímateľom podpory na vykonávanie tejto intervencie, a keďže tento podiel objemu predávanej produkcie ovocia a zeleniny organizácie výrobcov tohto ovocia zeleniny sa na účely poskytovania podpory na túto intervenciu podľa čl. 35 ods. 1 delegovaného nariadenia (EÚ) 2022/126 určuje z priemeru objemu produkcie poľnohospodárskych výrobkov tohto ovocia a zeleniny, ktoré táto organizácia výrobcov predala počas troch bezprostredne predchádzajúcich rokov, tak sa ako povinná náležitosť žiadosti o poskytnutie podpory na intervenciu v sektore ovocia a zeleniny, ktorou je stiahnutie poľnohospodárskych výrobkov ovocia a zeleniny z trhu na bezplatnú distribúciu alebo iné účely, alebo o poskytnutie preddavku tejto podpory, ustanovuje údaj o objeme produkcie ovocia a zeleniny a spracovaného ovocia a zeleniny žiadateľa za prebiehajúci kalendárny rok a za tri bezprostredne predchádzajúce kalendárne roky, z ktorej by sa určovala hodnota predávanej produkcie ovocia a zeleniny tohto žiadateľa, ak by tieto kalendárne roky boli jeho referenčným obdobím. Toto ustanovenie teda určovanie uvedeného objemu predávanej produkcie ovocia a zeleniny prepája s určovaním hodnoty predávanej produkcie tohto ovocia a zeleniny, pretože spôsob určovania hodnoty predávanej produkcie je už veľmi podrobne ustanovený, a to najmä ustanoveniami čl. 30 až 32 delegovaného nariadenia (EÚ) 2022/126 v platnom znení.

Ustanovenia povinných príloh k tejto žiadosti nadväzujú na všeobecné podmienky, ktoré navrhované nariadenie vlády ustanovuje pre poskytovanie podpory na intervencie buď v sektore ovocia a zeleniny alebo v určitom sektore ďalších vybraných výrobkov, alebo pre poskytovanie preddavku tejto podpory. Prvou z týchto podmienok je, že daný žiadateľ nie je zrušený, a že nemá byť zrušený uplynutím doby alebo splnením účelu, na ktorý bol zriadený alebo založený, alebo dňom uvedeným v prijatom rozhodnutí osôb, ktoré združuje, alebo v prijatom rozhodnutí jeho orgánu príslušného na prijatie takého rozhodnutia po dobu troch kalendárnych rokov nasledujúcich po skončení kalendárneho roka, na vykonávanie týchto intervencií v ktorom o poskytnutie tejto podpory žiada, alebo po skončení kalendárneho roka, v ktorom žiada o poskytnutie tohto preddavku. Tieto skutočnosti sa na účely konania o poskytnutí podpory na intervencie buď v sektore ovocia a zeleniny alebo v určitom sektore ďalších vybraných výrobkov, alebo preddavku tejto podpory danému žiadateľovi, preukazujú jeho písomným vyhlásením. Keďže sa jedná o podporu, ktorá sa poskytuje len organizácii výrobcov, združeniu organizácií výrobcov alebo skupine výrobcov, tak je zrejmé, že prijímateľom tejto podpory môže byť len právnická osoba. No a právnické osoby sa podľa § 20a Občianskeho zákonníka v znení zákona č. 509/1991 Zb. zrušujú dohodou, uplynutím doby alebo splnením účelu, na ktorý boli zriadené alebo založené, pokiaľ osobitný zákon neustanovuje inak. Keďže však právnickú osobu možno zrušiť aj rozhodnutím súdu, napríklad rozhodnutím o zrušení obchodnej spoločnosti alebo družstva podľa § 68 ods. 4 písm. b) Obchodného zákonníka v znení zákona č. 390/2019 Z. z., daný žiadateľ na účely konania o poskytnutí podpory na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov predkladá aj potvrdenie príslušného súdu, že právoplatne nerozhodol o jeho zrušení, nie staršie ako tri mesiace, ak toto potvrdenie nebolo predložené v rámci inej žiadosti o poskytnutie podpory na vykonávanie intervencií v sektore ovocia a zeleniny alebo v akomkoľvek sektore ďalších vybraných výrobkov v tom istom kalendárnom roku, alebo v rámci inej žiadosti o poskytnutie preddavku tejto podpory, podanej v tom istom poľnohospodárskom finančnom roku, najneskôr pred začatím plynutia jeho posledných dvoch mesiacov. Ak teda daný žiadateľ takéto potvrdenie súdu predloží napríklad spolu so svojou žiadosťou o poskytnutie podpory na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov počas určitého kalendárneho roka, ktorú možno podať najneskôr do 15. februára kalendárneho roka bezprostredne nasledujúceho po tomto kalendárnom roku, v ktorom sa tieto intervencie dokončili, alebo v ktorom sa uhradila splátka plnenia, na plnenie ktorého bol na dokončenie týchto intervencií prevzatý záväzok, tak už ďalšie takéto potvrdenia nemusí predkladať nielen v rámci nijakej svojej žiadosti o poskytnutie preddavku podpory na intervencie v tom istom sektore poľnohospodárskych výrobkov, ktorú podá do 14. augusta toho istého poľnohospodárskeho finančného roka, ale ani v rámci nijakej svojej žiadosti o poskytnutie podpory na intervencie v akomkoľvek inom z týchto sektorov poľnohospodárskych výrobkov, ktoré boli vykonávané počas toho istého kalendárneho roka. Zámerom je, aby danému žiadateľovi postačovalo predložiť len jedno potvrdenie súdu, že právoplatne nerozhodol o jeho zrušení, nie staršie ako tri mesiace, za jednu „sezónu“ podávania týchto žiadostí, či už za ten istý kalendárny rok, počas ktorého dané intervencie vykonával a na ktoré žiada o poskytnutie podpory, alebo za to isté obdobie od začiatku poľnohospodárskeho finančného roka až do jeho 14. augusta, v ktorom podáva žiadosť o poskytnutie preddavku podpory na dané intervencie.

Ako ďalšie podmienky na poskytnutie podpory na intervencie buď v sektore ovocia a zeleniny alebo v určitom sektore ďalších vybraných výrobkov, alebo jej preddavku žiadateľovi je ustanovené, že tento žiadateľ má vysporiadané finančné vzťahy so štátnym rozpočtom, a že voči nemu nie je uskutočňovaný nútený výkon exekučného titulu, čo sa na účely konania o poskytnutí tejto podpory alebo preddavku žiadateľovi taktiež dokladuje jeho písomným vyhlásením. Skutočnosť, či má daný žiadateľ naozaj vysporiadané finančné vzťahy so štátnym rozpočtom, možno ďalej v uvedenom konaní zisťovať z informačného systému finančnej správy v časti týkajúcej sa evidencie daňových nedoplatkov a nedoplatkov colného dlhu, nedoplatkov pokút a iných platieb vymeraných alebo uložených podľa colných predpisov, nedoplatkov dane z pridanej hodnoty alebo spotrebnej dane pri dovoze. Obdobne na overenie ďalších podmienok na poskytnutie podpory na intervencie buď v sektore ovocia a zeleniny alebo v určitom sektore ďalších vybraných výrobkov, alebo jej preddavku, že žiadateľ nemá právoplatne uložený trest zákazu prijímať dotácie alebo subvencie, a že nemá právoplatne uložený trest zákazu prijímať pomoc a podporu poskytovanú z fondov Európskej únie podľa § 10 písm. g) zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov, možno zo strany platobnej agentúry vyžiadať výpis z registra trestov podľa § 12 ods. 1 zákona č. 330/2007 Z. z. v znení neskorších predpisov, vzhľadom k čomu musí žiadosť o poskytnutie tejto podpory alebo preddavku obsahovať aj údaje, ktoré musí podľa § 10 ods. 4 zákona č. 330/2007 Z. z. o registri trestov a o zmene a doplnení niektorých zákonov v znení zákona č. 91/2016 Z. z. obsahovať žiadosť o výpis z registra trestov tohto žiadateľa.

Ak sa už jedná o žiadosť o poskytnutie podpory na intervencie buď v sektore ovocia a zeleniny alebo v určitom sektore ďalších vybraných výrobkov, a teda nie len o žiadosť o poskytnutie preddavku tejto podpory, tak prílohou k nej už musia byť aj originály alebo kópie dokladov preukazujúcich uskutočnenie nákladov alebo výdavkov na vykonanie týchto intervencií v zmysle navrhovaného nariadenia vlády, a ak osobitný predpis ustanovuje povinnosť vyhotoviť tento doklad, napríklad ak tak ustanovuje § 72 zákona č. 222/2004 Z. z. o dani z pridanej hodnoty v znení neskorších predpisov v prípade tohto dokladu v podobe faktúry alebo ak tak ustanovuje § 8 zákona č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov v prípade tohto dokladu v podobe pokladničného dokladu podľa § 2 písm. aq) zákona č. 289/2008 Z. z. v znení neskorších predpisov (ďalej len „pokladničný doklad“), tak musí obsahovať aj náležitosti účtovného dokladu podľa § 10 ods. 1 písm. a) až e) zákona č. 431/2002 Z. z. o účtovníctve v znení zákona č. 198/2007 Z. z. K týmto dokladom sa prikladajú aj originály alebo kópie dokladov o úhrade nákladov alebo výdavkov, ktorých uskutočnenie preukazujú, pričom v určitých prípadoch môžu by tieto doklady preukazujúce uskutočnenie nákladov alebo výdavkov na vykonanie uvedených intervencií v zmysle navrhovaného nariadenia vlády tými istými dokladmi, akými sú doklady o úhrade týchto nákladov alebo výdavkov, napríklad v prípade faktúry, na ktorej je dodávateľom daného tovaru, služby alebo práce vyznačené zaplatenie sumy za ich dodanie tomuto dodávateľovi, alebo v prípade pokladničného dokladu. Okrem toho je k žiadosti o poskytnutie podpory na intervencie buď v sektore ovocia a zeleniny alebo v určitom sektore ďalších vybraných výrobkov potrebné predložiť aj podporné dokumenty, ktorých predloženie je na účely poskytovania podpory na intervencie v tomto sektore povinný zabezpečiť príslušný členský štát Európskej únie, alebo ktorých predložením je poskytnutie podpory na intervencie v tomto sektore podmienené podľa osobitného predpisu (pôjde napríklad o pracovnú zmluvu alebo výkaz práce). Tieto povinnosti členských štátov Európskej únie, ako aj tieto podmienky na samotné poskytnutie tejto podpory, sú ustanovené v delegovanom nariadení (EÚ) 2022/126 v platnom znení.

 Podľa čl. 14 ods. 2 delegovaného nariadenia (EÚ) 2022/126 v platnom znení sú členské štáty Európskej únie povinné zabezpečiť, aby propagačné materiály používané na všeobecnú propagáciu alebo na propagáciu značiek kvality v rámci intervencie buď v sektore ovocia a zeleniny alebo v určitom ďalšom sektore, ktorou je propagácia, komunikácia alebo marketing, obsahovali znak Európskej únie a vetu „Financované Európskou úniou“, a aby boli na týchto materiáloch uvedené v súlade s technickými vlastnosťami stanovenými vo vykonávacom nariadení Komisie (EÚ) č. 821/2014 z 28. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1303/2013, pokiaľ ide o podrobné pravidlá pre prevod a správu programových príspevkov, podávanie správ o finančných nástrojoch, technické vlastnosti informačných a komunikačných opatrení a opatrení týkajúcich sa viditeľnosti v súvislosti s operáciami a systém na zaznamenávanie a uchovávanie údajov (*Ú. v. EÚ L 223 29.7.2014*) v platnom znení. Na účely splnenia tejto požiadavky sa ako povinná príloha k žiadosti o poskytnutie podpory na intervenciu buď v sektore ovocia a zeleniny alebo v určitom sektore ďalších vybraných výrobkov, ktorou je propagácia, komunikácia alebo marketing, a v rámci ktorej sa používajú propagačné materiály, ustanovuje kópia vyhotovenia každého z týchto propagačných materiálov, ktorý bol v rámci tejto intervencie použitý, tak aby bolo v rámci konania o poskytnutí tejto podpory na túto intervenciu možné overiť, či tieto propagačné materiály spĺňajú podmienky podľa čl. 14 ods. 2 delegovaného nariadenia (EÚ) 2022/126 v platnom znení. V nadväznosti na to sa ďalej ustanovuje, že podporu na propagačné materiály v rámci intervencie buď v sektore ovocia a zeleniny alebo v určitom sektore ďalších vybraných výrobkov, ktorou je propagácia, komunikácia alebo marketing, možno poskytnúť len vtedy, ak tieto propagačné materiály spĺňajú podmienky, ktorých spĺňanie je členský štát Európskej únie na tento účel podľa osobitného predpisu povinný zabezpečiť, teda len ak spĺňajú podmienky ustanovené v čl. 14 ods. 2 delegovaného nariadenia (EÚ) 2022/126 v platnom znení.

Podľa navrhovaného nariadenia vlády možno poskytnutie podpory schváliť aj na intervencie v sektore ovocia a zeleniny, ktoré zahŕňajú obstaranie alebo výsadbu

1. množiteľského materiálu ovocných drevín podľa čl. 2 ods. 1 smernice Rady 2008/90/ES z 29. septembra 2008 o uvádzaní množiteľského materiálu ovocných drevín a ovocných drevín určených na výrobu ovocia do obehu (*Ú. v. ES L 267 8.10.2008*) (ďalej len „množiteľský materiál“), úradne uznaného orgánom verejnej moci členského štátu Európskej únie alebo pod jeho dohľadom ako „predzákladný materiál“ podľa čl. 2 ods. 5 smernice (2008/90/ES), „základný materiál“ podľa čl. 2 ods. 6 smernice (2008/90/ES) alebo „certifikovaný materiál“ podľa čl. 2 ods. 7 smernice (2008/90/ES) (ďalej len „certifikovaný materiál“) alebo spĺňajúceho podmienky na označenie ako materiál CAC podľa čl. 2 ods. 8 smernice (2008/90/ES) (ďalej len „materiál CAC“), alebo
2. ovocných drevín podľa čl. 2 ods. 2 smernice (2008/90/ES) (ďalej len „ovocná drevina“), úradne uznaných orgánom verejnej moci členského štátu Európskej únie alebo pod jeho dohľadom ako certifikovaný materiál alebo spĺňajúcich podmienky na označenie ako materiál CAC podľa čl. 2 ods. 8 smernice (2008/90/ES).

V prípade žiadosti o poskytnutie podpory na takúto intervenciu v sektore ovocia a zeleniny je jej prílohou aj originál alebo kópia dokladov o úradnom uznaní podľa čl. 3 ods. 1 smernice (2008/90/ES) množiteľského materiálu alebo ovocných drevín, ktoré boli v rámci tejto intervencie obstarané alebo vysadené, alebo originál alebo kópia dokladov o spĺňaní podmienok na označenie množiteľského materiálu alebo ovocných drevín, ktoré boli v rámci tejto intervencie obstarané alebo vysadené, ako materiál CAC.

 Podľa čl. 11 ods. 4 delegovaného nariadenia (EÚ) 2022/126 môžu členské štáty Európskej únie vo svojich strategických plánoch spoločnej poľnohospodárskej politiky stanoviť intervencie na investície do zavlažovania, ak je u podniku alebo príslušnej výrobnej jednotky, v rámci ktorej sa má táto investícia uskutočňovať, zavedený systém na meranie využívania vody, alebo ak sa má u nej takýto systém v rámci tejto investície zaviesť. Preto sa ustanovuje hmotnoprávna podmienka na poskytnutie podpory na intervenciu v sektore ovocia a zeleniny alebo zemiakov, ktorou je investícia do zariadenia na aplikáciu závlahy pre rastliny na produkciu ovocia a zeleniny alebo zemiakov alebo do závlahového systému pre tieto rastliny, a síce, že túto podporu možno na túto intervenciu poskytnúť, ak u osoby, u ktorej sa táto intervencia vykonala, je zavedený systém na meranie spotreby vody. Preto sa ako povinná príloha k žiadosti o poskytnutie podpory na intervenciu v sektore ovocia a zeleniny alebo zemiakov, ktorou je investícia do zariadenia na aplikáciu závlahy pre rastliny na produkciu ovocia a zeleniny alebo zemiakov alebo do závlahového systému pre tieto rastliny, ustanovuje popis systému merania spotreby vody zavedeného u osoby, u ktorej sa táto intervencia vykonala. Štandardne by mal na tento účel postačovať merač spotreby vody prevádzkovaný jej dodávateľom.

 Ďalej článok 11 ods. 6 písm. b) delegovaného nariadenia (EÚ) 2022/126 ustanovuje, že podpora na intervencie na investície do zavlažovania, v dôsledku ktorých dôjde k čistému zväčšeniu zavlažovanej plochy tak, že to bude mať vplyv na príslušný útvar podzemnej alebo povrchovej vody, sa môže poskytnúť len vtedy, ak z analýzy vplyvu tejto investície na životné prostredie vyplýva, že táto investícia nebude mať žiadny významný negatívny vplyv na životné prostredie, pričom túto analýzu musí na tento účel vykonať alebo schváliť príslušný orgán verejnej moci. No a článok 11 ods. 8 delegovaného nariadenia (EÚ) 2022/126 zas ustanovuje, že podpora na intervencie na investície do výstavby alebo rozšírenia nádrže na účely zavlažovania sa môže poskytnúť pod podmienkou, že to nepovedie k výraznému negatívnemu vplyvu na životné prostredie. Na overenie spĺňania týchto podmienok sa ustanovujú ďalšie povinné prílohy k žiadosti o poskytnutie podpory na intervenciu v sektore ovocia a zeleniny alebo zemiakov, ktorou je investícia do zariadenia na aplikáciu závlahy pre rastliny na produkciu ovocia a zeleniny alebo zemiakov alebo do závlahového systému pre tieto rastliny, a to originál alebo kópia rozhodnutia o udelení povolenia na osobitné užívanie vôd, ak sa na vykonanie tejto intervencie toto povolenie vyžaduje podľa § 21 ods. 1 vodného zákona v znení neskorších predpisov, ako aj originál alebo kópia rozhodnutia podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, ktorým je najmä záverečné stanovisko alebo rozhodnutie vydané v zisťovacom konaní o posudzovaní vplyvov navrhovanej činnosti alebo zmeny navrhovanej činnosti podľa § 3 písm. c) zákona č. 24/2006 Z. z. v znení neskorších predpisov, ak sa toto rozhodnutie vyžaduje na vykonanie tejto intervencie alebo na jej povolenie príslušným orgánom verejnej moci, najmä podľa § 38 ods. 3 zákona č. 24/2006 Z. z. v znení zákona č. 314/2014 Z. z.

 Ako jedna z intervencií v sektore ovocia a zeleniny, na ktorú možno podľa navrhovaného nariadenia vlády schváliť poskytnutie podpory, sa ustanovuje stiahnutie poľnohospodárskych výrobkov ovocia a zeleniny z trhu na bezplatnú distribúciu alebo iné účely podľa čl. 47 ods. 2 písm. f) nariadenia (EÚ) 2021/2115. K tejto intervencii sa ďalej limitujúcim spôsobom ustanovuje, že sa týka len tých poľnohospodárskych výrobkov ovocia a zeleniny, na vykonanie tejto intervencie stiahnutím ktorých článok 26 ods. 5 v nadväznosti na prílohu V k delegovanému nariadeniu (EÚ) 2022/126 ustanovuje maximálnu výšku podpory tvorenej finančnou pomocou Európskej únie a maximálnu výšku príspevku samotnej organizácie výrobcov, združenia organizácií výrobcov alebo skupiny výrobcov, ktorej sa na túto intervenciu táto podpora poskytuje, z finančných príspevkov jej členov alebo z finančných príspevkov členov organizácie výrobcov, ktorá je členom tohto združenia organizácií výrobcov. To znamená, že navrhované nariadenie vlády ako intervenciu v sektore ovocia a zeleniny podľa čl. 47 ods. 2 písm. f) nariadenia (EÚ) 2021/2115 ustanovuje len stiahnutie tých poľnohospodárskych výrobkov ovocia a zeleniny z trhu na bezplatnú distribúciu alebo iné účely, ktoré sú uvedené v prílohe V k delegovanému nariadeniu (EÚ) 2022/126. Vykonávanie tejto intervencie a poskytovanie podpory na jej vykonávanie sa však riadi špecifickými pravidlami. Článok 26 ods. 3 delegovaného nariadenia (EÚ) 2022/126 ustanovuje, že ak daná organizácia výrobcov, dané združenie organizácií výrobcov alebo daná skupina výrobcov alebo organizácia výrobcov, ktorá je členom tohto daného združenia organizácií výrobcov, dostala za poľnohospodárske výrobky stiahnuté z trhu v rámci intervencie podľa čl. 47 ods. 2 písm. f) nariadenia (EÚ) 2021/2115 kompenzáciu od tretích strán, podpora vymedzená v čl. 26 ods. 1 a 2 delegovaného nariadenia (EÚ) 2022/126 v platnom znení a určená pre túto danú organizáciu výrobcov, toto dané združenie organizácií výrobcov alebo túto danú skupinu výrobcov, sa znižuje o sumu tejto kompenzácie. Preto sa ako príloha k žiadosti o poskytnutie podpory na intervenciu v sektore ovocia a zeleniny, ktorou je stiahnutie poľnohospodárskych výrobkov ovocia a zeleniny z trhu na bezplatnú distribúciu alebo iné účely, ustanovuje vyhlásenie žiadateľa, že takáto kompenzácia za tieto poľnohospodárske výrobky ovocia a zeleniny stiahnuté z trhu v rámci tejto intervencie poskytnutá nebola, a že ak takáto kompenzácia poskytnutá bola, tak vyhlásenie tohto žiadateľa o jej výške a identifikácii osoby, ktorá ju poskytla. Ďalej sa v čl. 29 ods. 1 prvom pododseku delegovaného nariadenia (EÚ) 2022/126 ustanovuje, že poľnohospodársky výrobok buď v sektore ovocia a zeleniny, olivového oleja a stolových olív alebo v určitom ďalšom sektore, stiahnutý z trhu na iné účely ako na bezplatnú distribúciu v rámci intervencie podľa čl. 47 ods. 2 písm. f) nariadenia (EÚ) 2021/2115, musí spĺňať príslušnú normu a pravidlá týkajúce sa jeho umiestňovania na trh podľa časti II hlavy II nariadenia (EÚ) č. 1308/2013 v platnom znení a aktov Európskej únie prijatých na základe právomoci ustanovenej touto časťou tohto nariadenia (EÚ) v platnom znení, s výnimkou pravidiel týkajúcich sa obchodnej úpravy a označovania týchto poľnohospodárskych výrobkov, a v čl. 29 ods. 2 delegovaného nariadenia (EÚ) 2022/126 sa zas ustanovuje, že ak pre tento poľnohospodársky výrobok ovocia a zeleniny podľa časti II hlavy II nariadenia (EÚ) č. 1308/2013 v platnom znení a aktov Európskej únie prijatých na základe právomoci ustanovenej touto časťou tohto nariadenia (EÚ) v platnom znení, nie je stanovená osobitná obchodná norma, tak tento poľnohospodársky výrobok, stiahnutý z trhu na iné účely ako na bezplatnú distribúciu v rámci tejto intervencie, musí spĺňať minimálne požiadavky stanovené v prílohe VI k delegovanému nariadeniu (EÚ) 2022/126. Preto sa ako ďalšia povinná príloha k žiadosti o poskytnutie podpory na intervenciu v sektore ovocia a zeleniny, ktorou je stiahnutie poľnohospodárskych výrobkov ovocia a zeleniny z trhu na bezplatnú distribúciu alebo iné účely, ustanovuje aj vyhlásenie žiadateľa o tom, že poľnohospodárske výrobky ovocia a zeleniny stiahnuté z trhu v rámci tejto intervencie uvedené požiadavky podľa čl. 29 ods. 2 delegovaného nariadenia (EÚ) 2022/126 spĺňajú. Keďže sa jedná o intervenciu stiahnutia poľnohospodárskych výrobkov ovocia a zeleniny z trhu na bezplatnú distribúciu alebo iné účely, teda na účely distribúcie určitej osobe, ako príloha k žiadosti o poskytnutie podpory na túto intervenciu sa ustanovuje aj potvrdenie tejto osoby, ktorej boli poľnohospodárske výrobky ovocia a zeleniny stiahnuté z trhu v rámci tejto intervencie dodané, že jej boli skutočne dodané, obsahujúce aj podrobnejšie údaje o tomto dodaní a odbere týchto poľnohospodárskych výrobkov, vrátane údaja o protihodnote za tieto výrobky, ak za ne bola v rámci tohto dodania poskytnutá.

 Podľa čl. 27 ods. 1 delegovaného nariadenia (EÚ) 2022/126 musia členské štáty Európskej únie, ktoré do svojho strategického plánu spoločnej poľnohospodárskej politiky zahrnú intervenciu stiahnutia poľnohospodárskych výrobkov buď v sektore ovocia a zeleniny, olivového oleja a stolových olív alebo v určitom ďalšom sektore z trhu na bezplatnú distribúciu alebo iné účely, určiť aj prípustné účely použitia týchto poľnohospodárskych výrobkov takto stiahnutých z trhu. Preto sa v navrhovanom nariadení vlády ustanovuje, že na stiahnutie poľnohospodárskych výrobkov ovocia a zeleniny z trhu na bezplatnú distribúciu alebo iné účely možno poskytnúť podporu len v prípade, ak sú poľnohospodárske výrobky ovocia a zeleniny stiahnuté z trhu v rámci tejto intervencie dodané osobe, pri dodaní ktorej sa za splnenia podmienok podľa pravidiel financovania strategických plánov spoločnej poľnohospodárskej politiky, zvyšuje podiel oprávnených výdavkov, na pokrytie ktorého možno poskytnúť podporu na túto intervenciu. To znamená, že na stiahnutie poľnohospodárskych výrobkov ovocia a zeleniny z trhu na bezplatnú distribúciu alebo iné účely možno poskytnúť podporu len v prípade, ak sú poľnohospodárske výrobky ovocia a zeleniny stiahnuté z trhu v rámci tejto intervencie dodané tým osobám, ktoré sú ustanovené v čl. 52 ods. 6 písm. a) nariadenia (EÚ) 2021/2115, teda dobročinným organizáciám alebo nadáciám, ktoré na tento účel schválil príslušný členský štát Európskej únie, nápravným zariadeniam, školám, verejným vzdelávaním zariadeniam uvedeným v čl. 22 nariadenia (EÚ) č. 1308/2013 v platnom znení, detským prázdninovým táborom, nemocniciam alebo domovom dôchodcov. Ako ďalšia podmienka na poskytnutie podpory na stiahnutie poľnohospodárskych výrobkov ovocia a zeleniny z trhu na bezplatnú distribúciu alebo iné účely sa na základe čl. 27 ods. 1 delegovaného nariadenia (EÚ) 2022/126 ustanovuje, že poľnohospodárske výrobky ovocia a zeleniny stiahnuté z trhu v rámci tejto intervencie musia byť touto osobou, ktorej boli v rámci tejto intervencie distribuované, ďalej dodané fyzickým osobám, ktorým táto osoba poskytuje starostlivosť, opateru, výchovu, vzdelávanie, ktoré stráži, alebo iným fyzickým osobám, zabezpečovanie potrieb v súvislosti s ktorými je predmetom jej činnosti, teda škola svojim deťom alebo žiakom, nemocnica svojim pacientom, zariadenie na poskytovanie sociálnych služieb prijímateľom tejto sociálnej služby a pod. V nadväznosti na tieto ustanovenia je teda ďalšou z povinných príloh k žiadosti o poskytnutie podpory na intervenciu v sektore ovocia a zeleniny, ktorou je stiahnutie poľnohospodárskych výrobkov ovocia a zeleniny z trhu na bezplatnú distribúciu alebo iné účely, vyhlásenie osoby, ktorej boli poľnohospodárske výrobky ovocia a zeleniny stiahnuté z trhu v rámci tejto intervencie dodané, že ich ďalej dodala alebo dodá fyzickým osobám, ktorým poskytuje starostlivosť, opateru, výchovu, vzdelávanie, ktoré stráži, alebo iným fyzickým osobám, zabezpečovanie potrieb v súvislosti s ktorými je predmetom jej činnosti.

Podľa čl. 28 ods. 1 písm. b) a ods. 2 písm. b) delegovaného nariadenia (EÚ) 2022/126 sa musia osoby, ktorým sa v rámci intervencie podľa čl. 47 ods. 2 písm. f) nariadenia (EÚ) 2021/2115 distribuujú poľnohospodárske výrobky buď v sektore ovocia a zeleniny, olivového oleja a stolových olív alebo v určitom ďalšom sektore, ktoré boli stiahnuté z trhu, zaviazať, že budú viesť samostatnú skladovú evidenciu o prijatiach a odovzdaniach týchto poľnohospodárskych výrobkov, a podľa čl. 28 ods. 2 písm. b) delegovaného nariadenia (EÚ) 2022/126 sa musia osoby, ktorým sa v rámci intervencie podľa čl. 47 ods. 2 písm. f) nariadenia (EÚ) 2021/2115 poľnohospodárske výrobky buď v sektore ovocia a zeleniny, olivového oleja a stolových olív alebo v určitom ďalšom sektore, ktoré boli stiahnuté z trhu, distribuujú inak ako bezplatne, zaviazať, že budú viesť finančné účtovníctvo, v ktorom sa nadobudnutie týchto poľnohospodárskych výrobkov zaeviduje. Na účely implementácie týchto ustanovení sa ustanovuje, že na intervenciu v sektore ovocia a zeleniny, ktorou je stiahnutie poľnohospodárskych výrobkov ovocia a zeleniny z trhu na bezplatnú distribúciu alebo iné účely, možno poskytnúť podporu, len ak osoba, ktorej sa poľnohospodárske výrobky ovocia a zeleniny stiahnuté z trhu v rámci tejto intervencie, vedie osobitnú evidenciu o prijatiach a odovzdaniach týchto poľnohospodárskych výrobkov, pričom ak tieto poľnohospodárske výrobky tejto osobe v rámci tejto intervencie nie sú dodané bezplatne, na túto intervenciu možno poskytnúť podporu, len ak táto osoba vedie účtovníctvo alebo daňovú evidenciu zahŕňajúcu evidenciu o daňových výdavkoch. Ako alternatíva k účtovníctvu sa teda ustanovuje dňová evidencia podľa § 6 ods. 11 zákona č. 595/2003 Z. z. zákona o dani z príjmov v znení neskorších predpisov, vrátane § 6 ods. 11 písm. b) tohto zákona v znení neskorších predpisov, aby sa tým riadne implementoval čl. 28 ods. 2 písm. b) delegovaného nariadenia (EÚ) 2022/126. Vyhlásenie osoby, ktorej sa v rámci intervencie v sektore ovocia a zeleniny, ktorou je stiahnutie poľnohospodárskych výrobkov ovocia a zeleniny z trhu na bezplatnú distribúciu alebo iné účely, tieto poľnohospodárske výrobky ovocia a zeleniny distribuujú, o vedení týchto evidencií, sú ďalšou povinnou prílohou k žiadosti o poskytnutie podpory na túto intervenciu.

Okrem uvedeného sa ustanovuje, že osoba, ktorej sa v rámci intervencie v sektore ovocia a zeleniny, ktorou je stiahnutie poľnohospodárskych výrobkov ovocia a zeleniny z trhu na bezplatnú distribúciu alebo iné účely, tieto poľnohospodárske výrobky ovocia a zeleniny distribuovali, môže za tieto poľnohospodárske výrobky požadovať úhradu (*najmä od fyzických osôb, ktorým ich distribuuje ďalej, teda od tých, ktorým poskytuje starostlivosť, opateru, výchovu, vzdelávanie, ktoré stráži, alebo od iných fyzických osôb, zabezpečovanie potrieb v súvislosti s ktorými je predmetom jej činnosti*), len ak jej tieto poľnohospodárske výrobky v rámci tejto intervencie neboli dodané bezplatne. Ak jej však v rámci tejto intervencie boli dodané bezplatne, tak ich táto osoba musí taktiež ďalej distribuovať bezplatne, teda ich tak musí distribuovať fyzickým osobám, ktorým ich distribuuje ďalej, teda tým, ktorým poskytuje starostlivosť, opateru, výchovu, vzdelávanie, ktoré stráži, alebo iným fyzickým osobám, zabezpečovanie potrieb v súvislosti s ktorými je predmetom jej činnosti.

 Podľa čl. 25 ods. 1 delegovaného nariadenia (EÚ) 2022/126 musia členské štáty Európskej únie, ktoré do svojho strategického plánu spoločnej poľnohospodárskej politiky zahrnú intervenciu stiahnutia poľnohospodárskych výrobkov z trhu na bezplatnú distribúciu alebo iné účely podľa čl. 47 ods. 2 písm. f) nariadenia (EÚ) 2021/2115, stanoviť náklady na dopravu v prípade bezplatnej distribúcie týchto poľnohospodárskych výrobkov v rámci tejto intervencie, stiahnutých z trhu v rámci vykonávania operačného programu novej SPP, a to vo forme stupnice jednotkových nákladov, stanovených podľa vzdialenosti medzi miestom tohto stiahnutia z trhu a miestom, kam boli tieto poľnohospodárske výrobky dodané, pričom podporu možno poskytovať len na pokrytie oprávnených výdavkov na úhradu týchto nákladov na dopravu do vzdialenosti najviac 750 km. Podľa čl. 44 ods. 1 nariadenia (EÚ) 2021/2115 môže mať časť podpory tvorená finančnou pomocou Európskej únie na intervencie podľa hlavy III kapitoly III nariadenia (EÚ) 2021/2115 okrem formy refundácie časti oprávnených výdavkov na tieto intervencie aj formu jej poskytovania na pokrytie jednotkových nákladov. Pri poskytovaní podpory tvorenej finančnou pomocou Európskej únie na intervencie podľa hlavy III kapitoly III nariadenia (EÚ) 2021/2115 formu jej poskytovania na pokrytie jednotkových nákladov podľa čl. 44 ods. 1 písm. b) nariadenia (EÚ) 2021/2115 možno túto podporu poskytovať na pokrytie celých týchto jednotkových nákladov, nie len ich časti podľa čl. 52 ods. 1 a ods. 3 až 6 alebo podľa čl. 68 ods. 1 a 2 nariadenia (EÚ) 2021/2115. Jedným zo spôsobov, akým možno jednotkové náklady podľa čl. 44 ods. 1 písm. b) nariadenia (EÚ) 2021/2115 na určitú intervenciu podľa hlavy III kapitoly III nariadenia (EÚ) 2021/2115 stanoviť, je podľa čl. 44 ods. 2 písm. c) nariadenia (EÚ) 2021/2115, stanoviť ich v súlade s pravidlami uplatňovania zodpovedajúcich jednotkových nákladov, uplatniteľných v politikách Európskej únie pri podobnom opatrení, akým je táto intervencia. Na tomto základe Slovenská republika ustanovuje náklady na dopravu v prípade bezplatnej distribúcie poľnohospodárskych výrobkov ovocia a zeleniny stiahnutých z trhu v rámci intervencie podľa čl. 47 ods. 2 písm. f) nariadenia (EÚ) 2021/2115 v sektore ovocia a zeleniny vo forme stupnice jednotkových nákladov, ustanovenej podľa čl. 44 ods. 2 písm. c) nariadenia (EÚ) 2021/2115 v súlade s pravidlami uplatňovania zodpovedajúcich jednotkových nákladov, uplatniteľných v rámci spoločnej organizácie poľnohospodárskych trhov podľa čl. 40 ods. 1 ZFEÚ v platnom znení (ďalej len „spoločná organizácia poľnohospodárskych trhov“) pri opatrení operačného programu pôvodnej SPP, ktorým je stiahnutie z trhu podľa čl. 33 ods. 3 písm. f) alebo podľa čl. 34 ods. 4 nariadenia (EÚ) č. 1308/2013 v znení uplatňovanom do 31.12.2022. Ako dopravné náklady na bezplatnú distribúciu poľnohospodárskych výrobkov ovocia a zeleniny, ktoré boli stiahnuté z trhu v rámci opatrenia operačného programu pôvodnej SPP podľa čl. 33 ods. 3 písm. f) alebo podľa čl. 34 ods. 4 nariadenia (EÚ) č. 1308/2013 v znení uplatňovanom do 31.12.2022, sú v čl. 16 ods. 1 v nadväznosti na prílohu IV k vykonávaciemu nariadeniu (EÚ) 2017/892 podľa vzdialenosti medzi miestom tohto stiahnutia z trhu a miestom, kam boli tieto poľnohospodárske výrobky dodané, stanovené jednotkové náklady, ktorých stanovenie sa podľa čl. 44 ods. 2 písm. c) nariadenia (EÚ) 2021/2115 a v súlade s čl. 25 ods. 1 delegovaného nariadenia (EÚ) 2022/126 preberá do navrhovaného nariadenia vlády ako stupnica jednotkových dopravných nákladov pre intervenciu v sektore ovocia a zeleniny, ktorou je stiahnutie poľnohospodárskych výrobkov ovocia a zeleniny uvedených v prílohe V k delegovanému nariadeniu (EÚ) 2022/126 z trhu na bezplatnú distribúciu. Táto stupnica nákladov sa v navrhovanom nariadení vlády ustanovuje formou právnej fikcie, aké sumy sa považujú za oprávnené výdavky na dopravu v rámci tejto intervencie, avšak len do vzdialenosti najviac 750 km v súlade s čl. 25 ods. 1 delegovaného nariadenia (EÚ) 2022/126.

 Explicitne sa ustanovuje, že podpora na intervenciu buď v sektore ovocia a zeleniny alebo v určitom sektore ďalších vybraných výrobkov sa poskytuje na pokrytie časti oprávnených výdavkov na vykonanie tejto intervencie v zmysle navrhovaného nariadenia vlády, na pokrytie ktorej ju možno poskytnúť podľa osobitného predpisu. V prípade intervencií v sektore ovocia a zeleniny to znamená, že jej časť tvorenú finančnou pomocou Európskej únie možno podľa

1. čl. 52 ods. 1 nariadenia (EÚ) 2021/2115 poskytnúť najviac na pokrytie 50 % oprávnených výdavkov na tieto intervencie,
2. čl. 52 ods. 3 nariadenia (EÚ) 2021/2115 poskytnúť najviac na pokrytie 60 % oprávnených výdavkov na tieto intervencie, ak je splnená aspoň jedna z podmienok podľa čl. 52 ods. 3 písm. a) až h) nariadenia (EÚ) 2021/2115,
3. čl. 52 ods. 4 nariadenia (EÚ) 2021/2115 poskytnúť najviac na pokrytie 80 % oprávnených výdavkov na tieto intervencie dosahujúce cieľ uvedený v čl. 46 písm. d) nariadenia (EÚ) 2021/2115, ktoré pokrývajú aspoň 5 % oprávnených výdavkov na vykonávanie operačného programu novej SPP, prostredníctvom ktorého sa tieto intervencie vykonávajú,
4. čl. 52 ods. 5 nariadenia (EÚ) 2021/2115 poskytnúť najviac na pokrytie 80 % oprávnených výdavkov na tieto intervencie dosahujúce cieľ uvedený v čl. 46 písm. e) alebo písm. f) nariadenia (EÚ) 2021/2115, ktoré pokrývajú aspoň 20 % oprávnených výdavkov na vykonávanie operačného programu novej SPP, prostredníctvom ktorého sa tieto intervencie vykonávajú,
5. čl. 52 ods. 6 nariadenia (EÚ) 2021/2115 poskytnúť najviac na pokrytie 100 % oprávnených výdavkov na tieto intervencie, ktorými sú intervencie vymedzené v písm. a) alebo v písm. b) tohto ustanovenia.

V prípade intervencií v určitom ďalšom sektore to znamená, že časť podpory tvorenú finančnou pomocou Európskej únie možno podľa

1. čl. 68 ods. 1 nariadenia (EÚ) 2021/2115 poskytnúť najviac na pokrytie 50 % oprávnených výdavkov na tieto intervencie,
2. čl. 68 ods. 2 nariadenia (EÚ) 2021/2115 poskytnúť najviac na pokrytie 60 % oprávnených výdavkov na tieto intervencie, ak sa táto podpora poskytuje organizácii výrobcov alebo združeniu organizácií výrobcov počas prvých piatich rokov po roku jej uznania ako tejto organizácie výrobcov alebo tohto združenia organizácií výrobcov.

K tomu sa ustanovuje, že podporu na intervenciu buď v sektore ovocia a zeleniny alebo v určitom sektore ďalších vybraných výrobkov možno poskytnúť len na pokrytie časti oprávnených výdavkov, ktoré boli vynaložené najskôr 1. januára 2023. Tým sa implementuje čl. 86 ods. 4 druhý pododsek nariadenia (EÚ) 2021/2115, podľa ktorého musia členské štáty Európskej únie stanoviť dátum, od vynaloženia oprávnených výdavkov na intervencie v ktorom možno na pokrytie ich časti poskytnúť podporu, pričom tento dátum nesmie predchádzať dátumu 1. januára 2023, teda dátumu najskoršieho možného začatia trvania strategického plánu spoločnej poľnohospodárskej politiky.

 Ďalej sa ustanovuje, že oprávnenými výdavkami na vykonanie intervencie buď v sektore ovocia a zeleniny alebo v určitom sektore ďalších vybraných výrobkov sú na účely navrhovaného naradenia vlády aj oprávnené výdavky na úhradu splátky plnenia, na plnenie ktorého bol na vykonanie tejto intervencie prevzatý záväzok. Slovenská republika totiž na základe čl. 11 ods. 2 delegovaného nariadenia (EÚ) 2022/126 vo svojom strategickom pláne spoločnej poľnohospodárskej politiky stanovila, že investície do hmotných alebo nehmotných aktív možno v rámci intervencií buď v sektore ovocia a zeleniny alebo v určitom sektore ďalších vybraných výrobkov financovať aj na splátky. Zároveň sa však ustanovuje výnimka, a síce, že oprávnenými výdavkami na uskutočnenie investície v rámci intervencie buď v sektore ovocia a zeleniny alebo v určitom sektore ďalších vybraných výrobkov na účely tohto nariadenia vlády nie sú výdavky na úhradu splátky plnenia, na plnenie ktorého bol na uskutočnenie tejto investície prevzatý záväzok, ak splatnosť celého tohto plnenia presahuje obdobie, počas ktorého je členský štát Európskej únie podľa osobitného predpisu povinný zabezpečiť, aby aktíva nadobudnuté touto investíciou zostali v užívaní osoby, u ktorej sa táto investícia uskutočnila. Jedná sa o obdobie vymedzené v čl. 11 ods. 1 písm. b) delegovaného nariadenia (EÚ) 2022/126, počas ktorého je členský štát Európskej únie povinný zabezpečovať, aby aktíva nadobudnuté investíciami v rámci intervencií buď v sektore ovocia a zeleniny alebo v určitom ďalšom sektore zostali vo vlastníctve alebo užívaní osoby, u ktorej sa táto investícia uskutočnila, do konca doby odpisovania týchto aktív alebo počas iného obdobia, trvajúceho najmenej päť rokov, ktoré tento členský štát Európskej únie stanovil s ohľadom na povahu týchto aktív.

 Podľa čl. 50 ods. 7 písm. a) a c) nariadenia (EÚ) 2021/2115 musia členské štáty Európskej únie zabezpečiť, aby z celkového objemu oprávnených výdavkov na akýkoľvek operačný program novej SPP v sektore ovocia a zeleniny, vykonávaný v rámci ich pôsobnosti, bolo najmenej

1. 15 % týchto oprávnených výdavkov vynaložených na intervencie, ktorých cieľom je cieľ podľa čl. 46 písm. e) alebo písm. f) nariadenia (EÚ) 2021/2115, a
2. 2 % týchto oprávnených výdavkov vynaložených na intervencie, ktorých cieľom je cieľ podľa čl. 46 písm. d) nariadenia (EÚ) 2021/2115.

Na tento účel sa v navrhovanom nariadení vlády ustanovuje krátenie podpory na vykonávanie intervencií v sektore ovocia a zeleniny počas určitého kalendárneho roka tak, aby týmto krátením bolo zabezpečované dodržiavanie tohto minimálneho podielu oprávnených výdavkov na intervencie dosahujúce tieto ciele podľa čl. 50 ods. 7 písm. a) alebo písm. c) nariadenia (EÚ) 2021/2115, vykonávané prostredníctvom jedného operačného programu novej SPP. Operačný program novej SPP v sektore ovocia a zeleniny môže podľa čl. 50 ods. 2 nariadenia (EÚ) 2021/2115 trvať najmenej tri a najviac sedem rokov, avšak dodržanie minimálneho podielu oprávnených výdavkov na intervencie dosahujúce uvedené ciele podľa čl. 50 ods. 7 písm. a) alebo písm. c) nariadenia (EÚ) 2021/2115, vykonávané prostredníctvom jedného operačného programu novej SPP, možno overiť až v súvislosti s úhrnným objemom oprávnených výdavkov na vykonávanie tohto operačného programu novej SPP počas celej doby jeho trvania. Ak je však už na účely konania o poskytnutí podpory na vykonávanie určitých intervencií v sektore ovocia a zeleniny prostredníctvom určitého operačného programu novej SPP počas určitého kalendárneho roka zrejmé, že podiel úhrnného objemu oprávnených výdavkov na intervencie, ktorých cieľom je cieľ podľa čl. 46 písm. e) alebo písm. f) nariadenia (EÚ) 2021/2115, alebo na intervencie, ktorých cieľom je cieľ podľa čl. 46 písm. d) nariadenia (EÚ) 2021/2115, vykonávané prostredníctvom tohto operačného programu novej SPP počas celého obdobia jeho trvania, minimálny podiel oprávnených výdavkov na vykonávanie intervencií v sektore ovocia a zeleniny prostredníctvom jedného operačného programu novej SPP počas obdobia jeho trvania podľa čl. 50 ods. 7 písm. a) alebo písm. c) nariadenia (EÚ) 2021/2115 nedosiahne, na účely tohto konania o poskytnutí podpory na vykonávanie týchto určitých intervencií v sektore ovocia a zeleniny počas tohto určitého kalendárneho roka sa za oprávnené výdavky na vykonávanie týchto intervencií počas tohto kalendárneho roka považuje len suma redukovaná tak, aby sa tento podiel podľa čl. 50 ods. 7 písm. a) alebo písm. c) nariadenia (EÚ) 2021/2115 dosiahol. Ak sa napríklad na vykonávanie intervencií v sektore ovocia a zeleniny prostredníctvom určitého operačného programu novej SPP už poskytla podpora na vykonávanie týchto intervencií počas prvých dvoch kalendárnych rokov, a v konaní o poskytnutí podpory na vykonávanie týchto intervencií počas tretieho kalendárneho roka, ktorý je zároveň posledným rokom trvania toto operačného programu novej SPP, sa zistí, že oprávnené výdavky na vykonávanie týchto intervencií počas tohto kalendárneho roka spolu s oprávnenými výdavkami na vykonávanie týchto intervencií počas uvedených prvých dvoch kalendárnych rokov, na pokrytie časti ktorých sa už podpora poskytla, nemajú takú štruktúru, aby podiel tohto ich úhrnného objemu na vykonávanie týchto intervencií počas celého obdobia trvania tohto operačného programu novej SPP, ktorých cieľom je cieľ podľa čl. 46 písm. e) alebo písm. f) nariadenia (EÚ) 2021/2115, dosahoval hodnotu podľa čl. 50 ods. 7 písm. a) nariadenia (EÚ) 2021/2115, alebo aby podiel tohto ich úhrnného objemu na vykonávanie týchto intervencií počas celého obdobia trvania tohto operačného programu novej SPP, ktorých cieľom je cieľ podľa čl. 46 písm. d) nariadenia (EÚ) 2021/2115, dosahoval hodnotu podľa čl. 50 ods. 7 písm. c) nariadenia (EÚ) 2021/2115, tak sa objem oprávnených výdavkov na vykonávanie týchto intervencií počas tohto tretieho kalendárneho roka redukuje tak, aby bola táto hodnota podielu oprávnených výdavkov podľa čl. 50 ods. 7 písm. a) alebo písm. c) nariadenia (EÚ) 2021/2115 dosiahnutá. Pri extrémnom príklade by toto krátenie mohlo viesť až ku kráteniu na nulové oprávnené výdavky na vykonávanie intervencií v sektore ovocia a zeleniny počas určitého kalendárneho roka, a tým pádom aj k poskytnutiu podpory v nulovej výške na ich vykonávanie počas tohto kalendárneho roka.

 Podľa čl. 23 ods. 1 a 2 a čl. 22 ods. 3 v nadväznosti na prílohu III k delegovanému nariadeniu (EÚ) 2022/126 môžu byť výdavky na zamestnancov alebo na pokrytie administratívnych nákladov vynaložené prijímateľom podpory na intervencie podľa hlavy III kapitoly III nariadenia (EÚ) 2021/2115, vynaložené jeho dcérskymi spoločnosťami v zmysle čl. 31 ods. 7 písm. b) delegovaného nariadenia (EÚ) 2022/126 alebo so súhlasom príslušného členského štátu Európskej únie vynaložené družstvom, ktoré je členom tohto prijímateľa ako organizácie výrobcov, alebo ktoré je členom organizácie výrobcov, ktorá je členom tohto prijímateľa ako združenia organizácie výrobcov, oprávnenými výdavkami na tieto intervencie, ak boli vynaložené v súvislosti s prípravou a vykonávaním konkrétnej z týchto intervencií alebo v súvislosti s následnými opatreniami spojenými s touto intervenciou. Podľa čl. 23 ods. 1 delegovaného nariadenia (EÚ) 2022/126 ďalej oprávnené výdavky na zamestnancov alebo na pokrytie administratívnych nákladov v rámci intervencie, ktorou je propagácia, komunikácia alebo marketing podľa čl. 47 ods. 1 písm. f) nariadenia (EÚ) 2021/2115, alebo ktorou sú komunikačné akcie zamerané na zvyšovanie povedomia alebo informovanie spotrebiteľov podľa čl. 47 ods. 2 písm. l) nariadenia (EÚ) 2021/2115, ktoré priamo vznikli prijímateľovi podpory na túto intervenciu, nesmú prekročiť 50 % celkových oprávnených výdavkov na túto intervenciu. Toto pravidlo sa navrhovaným nariadením vlády implementuje tak, že ak podiel oprávnených výdavkov na vykonávanie intervencie, ktorou je propagácia, komunikácia alebo marketing týkajúci sa produkovaných poľnohospodárskych výrobkov buď v sektore ovocia a zeleniny alebo v určitom sektore ďalších vybraných výrobkov, alebo na vykonávanie intervencie, ktorou sú komunikačné akcie zamerané na zvyšovanie povedomia alebo informovanie spotrebiteľov o produkovaných poľnohospodárskych výrobkoch buď v sektore ovocia a zeleniny alebo v určitom sektore ďalších vybraných výrobkov, počas kalendárneho roka prostredníctvom jedného operačného programu novej SPP, ktoré boli vynaložené na pokrytie administratívnych nákladov alebo nákladov na zamestnancov, ktoré vznikli priamo prijímateľovi podpory, presahuje maximálny podiel oprávnených výdavkov na vykonávanie tejto intervencie podľa čl. 23 ods. 1 piateho pododseku delegovaného nariadenia (EÚ) 2022/126, na účely poskytovania tejto podpory na pokrytie časti týchto oprávnených výdavkov na vykonávanie tejto intervencie počas tohto kalendárneho roka prostredníctvom tohto operačného programu novej SPP, sa za tieto oprávnené výdavky považuje len suma, v rámci ktorej nie je tento maximálny podiel prekročený. Ustanovením tejto právnej fikcie sa teda podiel oprávnených výdavkov na zamestnancov alebo na pokrytie administratívnych nákladov v rámci intervencie, ktorou je propagácia, komunikácia alebo marketing podľa čl. 47 ods. 1 písm. f) nariadenia (EÚ) 2021/2115 buď v sektore ovocia a zeleniny alebo v určitom sektore ďalších vybraných výrobkov, alebo ktorou sú komunikačné akcie zamerané na zvyšovanie povedomia alebo informovanie spotrebiteľov podľa čl. 47 ods. 2 písm. l) nariadenia (EÚ) 2021/2115 buď v sektore ovocia a zeleniny alebo v určitom sektore ďalších vybraných výrobkov, ktoré priamo vznikli prijímateľovi podpory, , na celkových oprávnených výdavkoch na túto intervenciu, ustanovuje do maximálnej výšky 50 % podľa čl. 23 ods. 1 piateho pododseku delegovaného nariadenia (EÚ) 2022/126, a suma prekračujúca tento podiel sa už na účely poskytovania podpory na túto intervenciu za oprávnené výdavky nepovažuje.

 V nadväznosti na ustanovenia schvaľovania poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov sa ustanovuje, že táto podpora na tieto intervencie alebo jej preddavok sa poskytuje len na tie intervencie, na ktoré je poskytnutie tejto podpory schválené, a ktoré boli vykonané počas obdobia trvania strategického plánu spoločnej poľnohospodárskej politiky Slovenskej republiky. Schválenie poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov je teda základnou podmienkou na jej poskytnutie, bez ktorého ju podľa navrhovaného nariadenia poskytnúť nemožno. Toto schválenie je personalizované, teda je vždy udelené konkrétnej osobe, ktorá o schválenie poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov žiadala, a ktorou môže byť len organizácia výrobcov, združenie organizácií výrobcov alebo skupina výrobcov toho ovocia a zeleniny alebo tých ďalších vybraných výrobkov, v sektore ktorých a na intervencie týkajúce sa ktorých sa týmto schválením poskytnutie podpory schvaľuje. V nadväznosti na ustanovenie, že schválením poskytnutia podpory na intervencie v určitom sektore ďalších vybraných výrobkov sa schvaľuje aj výška oprávnených výdavkov, na pokrytie časti ktorých sa týmto schválením poskytnutie tejto podpory schvaľuje, sa ďalej ustanovuje, že ak výška oprávnených výdavkov vynaložených na vykonávanie intervencií v určitom sektore ďalších vybraných výrobkov počas určitého kalendárneho roka, prekročí výšku oprávnených výdavkov, na pokrytie časti ktorých je schválené poskytnutie podpory na vykonávanie týchto intervencií v tomto kalendárnom roku, tak na pokrytie tejto prevyšujúcej časti túto podporu poskytnúť nemožno. Ďalej sa ustanovuje, že podpora, poskytovaná na intervenciu buď v sektore ovocia a zeleniny alebo v určitom sektore ďalších vybraných výrobkov, sa poskytuje na jej dokončenie v určitom kalendárnom roku. To znamená, že túto podporu možno poskytnúť len na takú intervenciu buď v sektore ovocia a zeleniny alebo v určitom sektore ďalších vybraných výrobkov, ktorá je už dokončená, resp. na pokrytie časti oprávnených výdavkov na toto jej dokončenie. K tomu sa ustanovuje, že poskytnutím podpory na dokončenie intervencie buď v sektore ovocia a zeleniny alebo v určitom sektore ďalších vybraných výrobkov v určitom kalendárnom roku sa na účely navrhovaného nariadenia vlády rozumie aj poskytnutie tejto podpory na pokrytie časti oprávnených výdavkov na úhradu splátky plnenia, na plnenie ktorého bol na toto dokončenie tejto intervencie prevzatý záväzok, aj keď k tejto úhrade dôjde až v niektorom kalendárnom roku nasledujúcom po tomto určitom kalendárnom roku, v ktorom došlo k tomuto dokončeniu tejto intervencie. Vzhľadom na to teda možno podporu, poskytovanú na dokončenie intervencie buď v sektore ovocia a zeleniny alebo v určitom sektore ďalších vybraných výrobkov v určitom kalendárnom roku, poskytnúť aj na úhradu splátky plnenia, na plnenie ktorého bol na toto dokončenie tejto intervencie prevzatý záväzok, uhradenú v niektorom nasledujúcom kalendárnom roku po kalendárnom roku tohto dokončenia tejto intervencie, ak je na vykonávanie tejto intervencie počas tohto nasledujúceho kalendárneho roka poskytnutie tejto podpory schválené.

 Samozrejme, ak už boli na intervencie buď v sektore ovocia a zeleniny alebo v určitom sektore ďalších vybraných výrobkov poskytnuté preddavky podpory, tieto preddavky sa pri poskytovaní tejto podpory na tieto intervencie zohľadňujú, resp. ich objem sa započíta voči tejto poskytovanej podpore, v dôsledku čoho sa na tieto intervencie poskytne už len rozdiel tejto poskytovanej podpory a týchto jej poskytnutých preddavkov.

 Ustanovuje sa systém krátenia podpory, poskytovanej na intervencie v určitom sektore ďalších vybraných výrobkov v prípade nedostatku finančných prostriedkov pridelených na toto jej poskytovanie. Alokácie finančných prostriedkov Európskej únie, alokovaných Slovenskej republike na intervencie v ďalších sektoroch, sú stanovené v strategickom pláne spoločnej poľnohospodárskej politiky Slovenskej republiky, a to konkrétne na vykonávanie intervencií v sektoroch ďalších vybraných výrobkov počas jednotlivých kalendárnych rokov trvania tohto strategického plánu. Z týchto alokácií možno v každom poľnohospodárskom finančnom roku poskytovania podpory na intervencie v sektoroch ďalších vybraných výrobkov v súlade s čl. 101 ods. 3 nariadenia (EÚ) 2021/2115 prideliť konečný objem finančných prostriedkov Európskej únie na poskytovanie tejto podpory zvlášť na intervencie v každom zo štyroch sektorov ďalších vybraných výrobkov, teda prideliť konečný objem týchto finančných prostriedkov zvlášť na poskytovanie tejto podpory na intervencie v sektore mliečnych výrobkov, na poskytovanie tejto podpory na intervencie v sektore bravčových výrobkov, na poskytovanie tejto podpory na intervencie v sektore ovčích a kozích výrobkov a na poskytovanie tejto podpory na intervencie v sektore zemiakov. Ak však celkový objem podpory poskytovanej na intervencie v určitom sektore ďalších vybraných výrobkov, ktorá by sa mala v danom poľnohospodárskom finančnom roku poskytnúť, presahuje celkový objem finančných prostriedkov pridelených na toto jej poskytovanie v tomto poľnohospodárskom finančnom roku, tak sa výška tejto takto poskytovanej podpory kráti koeficientom krátenia, ktorý je podielom hodnoty tohto celkového objemu finančných prostriedkov pridelených na poskytovanie tejto podpory v tomto poľnohospodárskom finančnom roku, a hodnoty celkového objemu tejto podpory, ktorá by sa v tomto poľnohospodárskom finančnom roku poskytla bez tohto krátenia. Za účelom správneho určenia tohto koeficientu krátenia je teda potrebné presne vyhodnotiť, aká výška podpory na intervencie v určitom sektore ďalších vybraných výrobkov by sa v danom poľnohospodárskom finančnom roku každému žiadateľovi o jej poskytnutie poskytla bez tohto krátenia vyvolaného nedostatkom finančných prostriedkov na toto jej poskytovanie, a to v závislosti od výšky oprávnených výdavkov na tieto intervencie, na pokrytie časti ktorých možno túto podporu poskytnúť.

 Vo vzťahu k preddavkom podpory poskytovanej z finančných prostriedkov Európskej únie na intervencie v určitom sektore ďalších vybraných výrobkov sa ustanovuje, že ich v danom poľnohospodárskom finančnom roku možno poskytovať len z tých finančných prostriedkov Európskej únie, z ktorých sa v tomto poľnohospodárskom finančnom roku neposkytne podpora na dokončenie intervencií v tomto sektore v určitom kalendárnom roku, vrátane podpory na pokrytie časti oprávnených výdavkov na úhradu splátky plnenia, na plnenie ktorého bol na toto dokončenie intervencií v tomto sektore prevzatý záväzok. Vynakladanie finančných prostriedkov Európskej únie na poskytovanie preddavkov podpory na intervencie v určitom sektore ďalších vybraných výrobkov v určitom poľnohospodárskom finančnom roku teda nesmie byť na úkor poskytovania podpory na dokončenie intervencií v tomto sektore v tomto poľnohospodárskom finančnom roku, a teda toto vynakladanie finančných prostriedkov Európskej únie na poskytovanie preddavkov tejto podpory v tomto poľnohospodárskom finančnom roku nesmie mať za následok nedostatok alebo prehĺbenie nedostatku finančných prostriedkov Európskej únie potrebných na poskytovanie tejto podpory v tomto poľnohospodárskom finančnom roku na dokončenie intervencií v tomto sektore v uvedenom význame.

**K § 7**

 Obdobie, v ktorom možno podať žiadosť o schválenie poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov, sa limituje tak, že ju možno podať len do 15. septembra kalendárneho roka bezprostredne predchádzajúceho kalendárnemu roku, v ktorom sa majú tieto intervencie začať vykonávať, alebo v období ustanovenom v prechodných ustanoveniach navrhovaného nariadenia vlády. Zároveň sa ustanovuje, že na takúto žiadosť podanú mimo tohto obdobia sa neprihliada, ak v prechodných ustanoveniach navrhovaného nariadenia vlády nie je ustanovené inak. No a práve prechodné ustanovenie navrhovaného nariadenia vlády ustanovuje, že na žiadosť o schválenie poskytnutia podpory na intervencie buď v sektore ovocia a zeleniny alebo v určitom sektore ďalších vybraných výrobkov, ktoré sa majú začať vykonávať alebo ktoré sa vykonávajú v kalendárnom roku 2023, podanú v kalendárnom roku 2022, sa prihliada. To znamená, že všetky konania o schválení poskytnutia podpory na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov počas kalendárneho roka 2023 a nasledujúcich, ktoré sú podľa § 18 ods. 2 prvej vety správneho poriadku začaté na žiadosť podanú v kalendárnom roku 2022, budú na základe tohto prechodného ustanovenia ďalej pokračovať. Zároveň sa v záujme právnej istoty ustanovuje, že poskytnutie podpory na vykonávanie intervencií buď v sektore ovocia a zeleniny alebo v určitom sektore ďalších vybraných výrobkov počas kalendárneho roka 2023 nemožno schváliť na žiadosť podanú mimo kalendárneho roka 2022, i keď sa zároveň jedná o žiadosti, na ktoré sa v zmysle navrhovaného nariadenia vlády už neprihliada.

**K § 8 a príloha č. 6**

 Keďže sa navrhovaným nariadením vlády vykonávajú viaceré nariadenia Európskej únie, uvádza sa aj zoznam vykonávaných právne záväzných aktov Európskej únie.

**K § 9**

Navrhuje sa delená účinnosť. Na 1. mája 2023 sa navrhuje účinnosť ustanovení potrebných na zabezpečenie právne záväzných pravidiel týkajúcich sa žiadostí o schválenie poskytnutia podpory na tie intervencie v sektore ovocia a zeleniny alebo v sektore ďalších vybraných výrobkov, ktoré budú vykonávané už počas kalendárneho roka 2023. Účinnosť ustanovení o uznávaní právnických osôb ako organizácií výrobcov, združení organizácií výrobcov alebo skupín výrobcov sa navrhuje tak, aby sa poskytol dostatočný priestor na oboznámenie sa s novou právnou úpravou. Vzhľadom na predpokladanú dobu trvania legislatívneho procesu nie je možné predpokladať zachovanie 15 dňovej legisvakačnej doby v súlade s § 19 ods. 5 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov, pokiaľ ide o ustanovenia, ktoré majú nadobudnúť účinnosť 1. mája 2023.